recursal/SuperWikiNEXT-32B huggingface dataset:
**望廈體育中心**（葡萄牙文：**CENTRO DESPORTIVO MONG-HÁ**，原名**望廈體育館**）係澳門第一個公眾室內體育館，喺澳門半島俾利喇街、慕拉士大馬路交界，1983年2月26號正式落成啟用，由體育局管理。

重建，舊建築物喺2024年9月18號最後開放，翌日轉交工務部門進行拆卸同重建工作。

2020年3月10號，將原來名叫「望廈體育館」改名做「望廈體育中心」。新建築物五層樓高，預計2021年6月落成，同時段可以容納500人。裏面設有多個籃球場、羽毛球場等運動設施，總建築物面積有四萬八千多平方米，每層樓7至12米高，有多個功能室同辦公室。各樓層面積相若，為二千四百至二千五百平方米，初步1樓設兩個籃球場同一個排球場；2樓可以容納14個羽毛球場，並設乒乓波室；3樓設一個5人足球場同5個壁球場；4樓設3個籃球場；5樓設3個排球場。體育中心同望廈社屋都設有停車場，提供一定數量畀公眾開放。

2021年6月16號，感染應變中心宣佈喺6月21號開始徵用望廈體育中心作為武漢肺炎社區疫苗接種站，接種疫苗種類係北京國藥集團滅活疫苗，初期每日提供1,000個接種名額，服務時間為上晝10點至夜晚7點。

設施
--

### 望廈體育館時期

望廈體育館依家設有兩個室內體育館（A館同B館）以及一個健身室。部分功能房被用作澳門體育總會辦公室。開放時間由朝早7時至夜晚11點。

### A館

設有450個座位，面積大約598平方米。

### B館

設有500個座位，面積大約670平方米。

### 健身室

面積大約92平方米。

### 望廈體育中心

|  |  |  |
| --- | --- | --- |
| **樓層分佈** | 5F | 排球場 |
| 4F | 籃球場 |
| 3F | 五人足球場 ／壁球場 |
| 2F | 羽毛球場／乒乓球室 |
| 1F | 籃球場／排球場 |
| GF | 望廈巴士總站／上落客區 |
| B1-B3 | 望德樓停車場 |

交通
--

### 望廈巴士總站

**望廈總站**（葡文：**MONG-HÁ/TERMINAL**、英文：**Mong-Ha / Terminal**）係澳門望廈社屋嘅一個起緊終點站，喺新起嘅望廈體育中心同望廈社屋望德樓中間嘅地面層。

### 歷史

### 各車道安排

* A車道
* B車道
* C車道

### 設施

* 座椅
* 排隊候車設施
* 站長室
* 衛生間

### 終點站路線資料

| M--- | 望廈總站 MONG-HÁ/TERMINAL |
| --- | --- |
|

### 途經路線資料

| M--- | 望廈總站 MONG-HÁ/TERMINAL |
| --- | --- |
|

### 鄰近公共運輸站

| 站點 | 停靠該站路線同方向 | 方向 | 站點位置 |
| --- | --- | --- | --- |
| 慕拉士馬路/望廈**VENC. MRAIS/ MONG-HÁ** | 1A | 筷子基街/廣大中學 | 望廈社屋－望善樓Ⅰ門口 |
| 2、6A、6B | 永寧廣場 |
| 10 | 關閘 |
| 28B、29 | 青洲 |
| 34 | 青洲坊 |
| H2 | 筷子基社屋 |
| 望賢樓**EDF. MONG IN** | 7 | 城市日大馬路/波爾圖街 | 望廈社屋－望賢樓門口 |
| 12 | 外港碼頭 |
| 19 | 新馬路 |
| 22 | 柯維納馬路（輕軌馬會站） |

### 鄰近建築

* 望廈社屋：望賢樓及望廈社屋二期
* 新益花園
* 信譽名門
* 澳門聖保祿學校

參考
--

1. ↑  望廈平民新邨重建計劃啟動，2010年7月2日澳門電台
2. ↑  [
望廈體育中心料六月落成] 互聯網檔案館嘅歸檔，歸檔日期2021年5月2號，. 澳門日報
3. ↑  〈－記者會快訊（望廈體育中心由6月21日起設新冠病毒疫苗社區大型接種站）－〉. *NEWS GOV-MO*. 澳門特別行政區新聞局. 喺2021-06-16搵到.
**赫捷臣**（英文：**Tommy Hutchison**，1947年9月22號—）係蘇格蘭足球員，喺快富嘅Cardenden鎮出世。

佢職業生涯嘅係亞勞亞會開始。1968年2月佢加盟由Stan Mortensen執教嘅黑池，當時佢嘅轉會費略略超過£10,000。佢第一次代表黑池上陣就係 3月30號對普利茅夫場波，代替Graham Oates打左翼。呢季積極爭升班嘅黑池喺季尾九場波贏咗成八場，雖然打埋最後一場僅僅升唔到班，不過赫捷臣嘅出色表現已經贏盡讚賞。

Bob Stokoe後來取代Stan Mortensen成為球會領隊，佢認為赫捷臣嘅傳中能力比較弱，所以特別加強咗佢喺呢方面嘅訓練。

1972年高雲地利城出咗現金£140,000 加埋Billy Rafferty嚟同赫捷臣交換。赫捷臣簽咗呢支中部球會後踢咗八年波，打咗355場，入咗30球。

1980年赫捷臣轉會曼城，轉會費係£47,000。1981年5月足總盃決賽佢頂入一球打開紀錄，但係都入咗球烏龍波，令熱刺以1-1迫和曼城。佢係第二個喺一場足總盃決賽兩邊都入過波嘅球員，第一個係查爾頓嘅 Bert Turner，佢喺1946年4月嘅足總盃決賽對打吡郡，幫咗自己隊波入咗一球亦都擺咗一球烏龍。

赫捷臣後來效力過香港嘅寶路華同埋美國嘅Seattle Sounders，1983年返英國轉投般尼，再喺1985年轉投史雲斯，並且喺球會清盤後做過6個月領隊。佢喺1991年3月代表史雲斯對修安聯，以43歲5個月零19日創下史雲斯最高齡上陣球員紀錄。1987年，喺佢效力史雲斯期間，曾經以外借身份返過黑池，踢咗6場波。

國際賽生涯
-----

赫捷臣代表蘇格蘭踢過17場國際賽，打過1974年世界盃。

1978年，佢冇入選蘇格蘭世界盃大軍，令好多人大跌眼鏡，事實上當時係佢嘅事業高峰期，效力緊英格蘭頂級聯賽球會高雲地利城。另外，佢喺高雲地利城嘅隊友兼攻擊拍擋伊恩華萊士亦都冇入選。好多蘇格蘭擁躉都話唔選佢哋兩個唔合理，佢哋話領隊雅利麥理昂嘅前線靠晒杜格利殊同雅治甘美爾，後備前鋒都唔多個，好多人話如果選埋赫捷臣同華萊士，蘇格蘭大有機會喺分組賽出線。

退休
--

赫捷臣喺43歲嗰年喺聯賽球會退役，加盟非聯賽球會Merthyr Tydfil。佢到而家仍然住喺威爾斯南部，做緊布里斯托城隊嘅足球發展主任。有一次喺高雲地利城報紙Coventry Evening Telegraph發起嘅投票，選咗赫捷臣為高雲地利城喺甲組時代最受歡迎球星。



|  |  |
| --- | --- |
|  | 呢篇係足球員楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
| Flag of 蘇格蘭Biography icon | 呢篇同蘇格蘭人相關係楔位文。歡迎幫維基百科擴寫佢。睇 • 論 • 改 • 歷 |
太陽系八大行星同埋五個矮行星嘅符號。
**太陽臭系**（粵拼：taai³ joeng⁴ hai⁶）（英文：Solar System）係位於銀河系（Milky Way）嘅一個星系，而太陽系嘅中心係太陽，佢本身嘅質量就佔咗太陽系嘅 99.8%，其餘嘅0.2%係圍繞住太陽運行嘅八大行星同佢哋嘅衛星、小行星同埋一啲細小嘅星際物質。

拉闊來講，太陽系個範圍，包括太陽、四個石質內行星，石質小行星帶，四個氣質外行星，冰質柯伊伯帶（Kuiper belt）。柯伊伯帶之外，係個分散物質盤，叫黃道離散天體，跟住就係太陽層（Heliopause）。再出啲就係估計有歐特星雲（Oort cloud）。

太陽系嘅物質分三種：行星、矮行星、同埋太陽系細嘢。以太陽做中心，由近到遠，行星次序係水星、金星、地球、火星、木星、土星、天王星同海王星。呢八個行星，有六個係有天然衞星，而外行星重會有星塵圍住，變成個星環。

而矮行星有5個，佢哋嘅次序係穀神星、冥王星、妊神星、鳥神星同鬩神星，除咗妊神星之外其他都有天然衞星。

太陽系細嘢就有小行星、衛星同彗星等等。

太陽
--

內文：太陽
太陽係太陽系入面嘅恆星，佢好重，係地球質量嘅332,900倍，佔太陽系整體質量嘅99.86%。佢嘅質量高到可以為核心提供足夠嘅溫度同密度，去維持核融合反應將氫轉做氦。呢個過程會放出好多能量，大部份以電磁波嘅形式散發出去，其中絕大部份係可見光。

因為太陽核心嘅核融合反應係將氫轉做氦，根據定義太陽屬於主序星，事實上佢屬於G2-類主序星，呢個分類係同有效溫度有關嘅。太陽嘅溫度喺主序星之中屬於中間。整體嚟講，比太陽凍同埋暗嘅紅矮星佔咗銀河系入面恆星嘅大約75%。

太陽係一粒第一星族星，有大量比氫同氦重嘅元素（天文學術語入面叫「金屬量」），比第二星族嘅星為多。「金屬」係喺古老嘅恆星爆炸嗰陣喺星核到形成嘅，所以要有啲恆星「死咗」呢個宇宙先會有呢啲「金屬」。古老嘅恆星入面有少啲金屬，後來嘅就有多啲。現時嘅理論認為高金屬量係太陽系能夠形成行星系統嘅重要條件，因為行星係透過金屬吸積而成。

| * 睇
* 傾
* 改
太陽系 |
| --- |
|  |
| **太陽同八大行星**： | 太陽 · 水星 · 金星 · 地球 · 火星 · 木星 · 土星 · 天王星 · 海王星 · 第九行星 |
| **自然衞星**： | 木衞三 · 土衞六 · 木衞四 · 木衞一 · 月球 · 木衞二 · 海衞一 · 天衞三 · 土衞五 · 天衞四 · 土衞九 |
| **行星環**： | 木星環 · 土星環 · 天王星環 · 海王星環 |
| **矮行星**： | 穀神星 · 冥王星 · 妊神星 · 鳥神星 · 鬩神星 |
| **太陽系細嘢**： | **流星** · **隕星** · **小行星**（近地小行星 · 小行星帶 · 半人馬小行星 · 外海王星天體（柯伊伯帶 / 黃道離散天體）） · **彗星**（歐特星雲） |

|  |  |
| --- | --- |
|  | 呢篇同天文相關係楔位文。歡迎幫維基百科擴寫佢。睇 • 論 • 改 • 歷 |
諗頭借發光電燈膽示意

**諗頭**nam2 tau4，又叫**想頭**，解難之見，解決之始。即係諗、見、意、念、思、計。英文稱之為 **idea**（粵拼：aai6 di1 aa4，粵音假借：**艾啲牙**aai6 di1 aa4 / **艾啲亞**aai6 di1 aa4），取自希臘文 ἰδέα（idea），形、態之意，佢又衍生自ἰδεῖν（idein），即係見。

諗頭含意都幾廣泛，有好多唔同講法，除咗諗、見、意、念、思、計之外，重有意見、意思、念頭、想像、心思、大意、主意、觀念、諗頭，數之不盡。大意為思緒之中，形成印象，就好似睇到咁，從而得出達成之法，或者新嘅路向。發明、發現都係由此而起。

西洋而言，有形者，思緒睇出物之像，無形者如概念，就無形無像。之不過西洋，一樣眾說紛芸，大眾有大眾講法，哲學亦有哲學種種講法。大眾而言，有所諗，有所見，從而得出可行方向。亦可以解為印象，又或者意見同信念。

諗頭起自平日所收之訊息，同為件事而收嘅訊息。整理種種訊息之間，得出有何關聯。諗到關聯之際，又如何用得出，得出切合問題之方法，此為念頭。如此唔只有意之時，先睇得見，有時係無意間，都會忽發奇想。更者，日有所思，夜有所夢。大腦喺瞓得好之時，就重組記憶，當日所收之訊息，所有之思緒，同現有記憶，段段整合，生出關聯。重組而發夢，荒誕不經，九唔搭八，反而會見到新念頭。死諗爛諗諗唔到，瞓一覺，第二日又會諗通，亦係此理。如此睇出反覆思想，以及無意識嘅重組，都同諗頭有關。

古希臘哲者柏拉圖，就以idea講形與狀，同當今所講非常唔同。世間物之形，都抄自理想之形，之不過抄得唔完美。雖則同現今所講唔同，咁都係英文idea嘅初意。而法國哲者笛卡兒，跳出柏拉圖所定，指idea為所想之像，有如物之形，內在嘅。自始個字有新用法，趨向現今字義。

現今 idea，經常借發光電燈膽示意。一來光以示發明，正所謂靈光一現，人以光以示聰明，解決問題。二來，愛迪生發明電燈膽，人盡皆知，世界時時引以為例，愛迪生亦時有持電燈膽之形像。三者，卡通片菲力貓，由佢開始，時時用電燈膽代表諗通咗，即係有 idea。

睇埋
--

* 創意
* 想像
* 諗頭潛伏
* Sci-fi，畀人描述成「諗頭嘅文學」（Literature of Ideas）。
**（番）鬼佬**（粵拼：gwai2 lou2）一般指白種人，係廣東話嘅俗語，意思係外國人。按字面理解，即係（外族嘅）半人半鬼，由於舊時廣東人觀念，認為白人大多數都係紅鬚綠眼，又或者源自19世紀因外國軍隊入侵中國，而產生「鬼佬」呢個詞[未記出處或冇根據]。連英文都有**gweilo**呢個詞。廣義啲嚟睇，各種非東亞人種都可以當係鬼佬，要準確區分時，會講白鬼。

如此類推，白種人當中，女人叫**（番）鬼婆**，細路仔叫**（番）鬼仔**，細路女叫**（番）鬼妹**……黑人叫黑鬼。

有好多粵語人口喺公衆地方都一樣用「鬼佬」呢個詞，佢哋認為呢個稱呼冇貶義或者爭議。「鬼佬」呢個稱呼有出現喺香港嘅兒歌，當時都冇人覺得有問題。

有啲白種人覺得鬼佬呢個稱呼係對佢哋嘅侮辱。重有根據香港法例，喺一個工作地方、學校、公共機構等，任何人如基於另一人嘅種族……作出唔受歡迎嘅行為（可包括口頭或者書面陳述）……作出嗰個行為嘅人即屬對佢個人作出騷擾（原文：第602章 第7條 種族騷擾）。即係話如果對方唔歡迎或者唔鍾意呢個稱呼，叫佢「鬼佬」有可能會犯法。另一方面，而家有啲住喺香港嘅西方人有時會笑笑吓自稱「鬼佬」，呢點反映出居港西方人嘅思想開始變化，由之前當呢個詞係污蔑至到宜家嘅入鄉隨俗。

官話
--

一張大概印製響1899年嘅義和團小册子，紙上稱外國人為**鬼子**。
官話中嘅**鬼子**同「鬼佬」同義，但係多數形容日本人，而且有唔友好嘅意思，如「日本鬼子」、「東洋鬼子」，電影《鬼子來了》即描寫抗日戰爭期間嘅事；而白種人就稱為「洋鬼子」。近年多咗用「老外」呢個比較友善嘅詞作為對白種人嘅稱呼，重有紅毛鬼子等等。

註
-

1. ↑  Larry Feign. 鬼佬卡通.
2. ↑  Oriental Expat. Gaijin, Farang, Gweilo - Confused? 互聯網檔案館嘅歸檔，歸檔日期2006年11月9號，. 喺2006年12月10號攞
3. ↑  Irene Yu. MP shouldn't generalize 互聯網檔案館嘅歸檔，歸檔日期2007年3月12號，.. Richmond News. 2006年11月7日 - 於2006年12月10日存取
4. ↑  見陳松伶嘅《烏卒卒》，係1992年兒歌金曲頒獎典禮獲獎歌曲
**甘尼·伊斯特迪**（粵拼：gam1 nei4 ji1 si1 dak6 dik6）
（英文：**Kenny Easterday**，英文讀音：[ˈkɛnɪ ˀˈiːstədi]；1973年12月7號—2016年2月12號）係美國嘅傷殘人士兼半身人，賓夕凡尼亞州匹茲堡人，曾經喺1980年代俾美國當地啲電視台節目、新聞及報刊雜誌登佢而出名。

喺美國當地媒體亦有時嗌佢做**半身人**。

生平
--

甘尼·伊斯特迪喺細個時用滑板代步
甘尼·伊斯特迪喺出世嗰時患咗先天性骶髂發育不全（英文：Caudal regression syndrome）而喺半歲時被截肢，期間先後做過兩次手術，最後喺髖關節留返凈低嗰兩隻「腳」響度。出院之後佢雖然接受過裝假肢同輪椅嚟輔助行路，但佢冇接受，而係用兩隻手或滑板嚟行路。曾經喺1984年俾美國拍攝家——連尼莊臣（Lynn Johnson）影佢兼寫入LIFE雜誌（2007年4月20號停刊）之後，好快引起全美國社會關注；同年亦俾英國BBC嘅紀錄電影組搵到佢之後介紹埋積極嘢之後，亦引起全球各地社會關注。1987年亦拍過電影——《小兄弟（英文：Kenny (1988 film)）》亦試過畀好多觀眾撐場。

出世初期雖然醫生話甘尼最長命凈去到21歲到，但1997年，喺日本嘅《滑板上嘅天使》（日文：**スケボーに乗った天使**）同《Love Again》呢兩本書詳細介紹咗佢嘅生平同勵志史。2010年，37歲嘅甘尼喺星加坡旅遊生活頻道播出嘅《半身人》（The Man with Half a Body）節目出現，亦引起星加坡當地媒體關注。

伊斯特迪喺2016年2月12號喺美國賓夕凡尼亞州比弗（英文：Beaver, Pennsylvania）去世，終年42歲。

攷
-

1. ↑  "Man with half a body defies the odds by 'fathering a child'". *Daily Mail*. London. April 3, 2010. 喺February 15, 2016搵到.
2. ↑  Pongracz, Melanie (2014-03-13). "Kenny Easterday". *Prezi*. Melanie Pongracz. 喺2016-02-14搵到.
3. ↑  "Kenny Easterday of Beaver Falls, known for film, television career, dies at 42". *Katherine Schaeffer*. The Times. 2016-02-16. 原著喺2020-03-28歸檔. 喺2017-11-10搵到.
4. ↑  "Full Life in Just Half the Body". *ODDITY CENTRAL*. 2010-04-05.
5. ↑  "The Man with Half a Body — Paternity Test (YouTube video)". The Learning Channel. April 2, 2010. 喺February 15, 2016搵到.
6. ↑  Kenny Easterday dies: 'Man with half a body' famous for Jerry Springer appearances dies at 42 Latest Breaking News (2016-02-16)
唔好同**李家文**搞亂。
**李嘉文**（英文名：**Jessica Lee**，1992年10月18號—），曾用藝名**黃慘盈**，係香港女演員，曾經係毛記電視嘅「偽員」（藝員），佢個藝名影射新聞主播黃紫盈。佢2017年離開毛記電視，移居美國進修同發展。

簡歷
--

李嘉文喺香港浸會大學傳理學院新聞系畢業，做過一年國泰航空嘅空姐，2014年參與香港電視網絡（HKTV）招聘活動，臨簽約時HKTV卻唔獲發牌，後尾獲朋友介紹拍麥當勞廣告，之後再加入《100毛》做Fashion版編輯，最後做埋毛記電視主播，開始用藝名「黃慘盈」，而佢接受傳媒訪問問到原名時只會答英文名「Jessica Lee」。

2016年5月11號，黃慘盈喺萬千呃Like賀台慶憑節目《毒家試愛》攞毛記電視最Like女主角。

演出
--

### 節目主持（ViuTV）

* 2022年：《終於飛到LA》

### 電影

* 2023年：《我的天堂城市》 飾 Lulu

參考
--

1. ↑  〈jessess：曬下命先〉. 原著喺2016年6月16號歸檔. 喺2016年5月27號搵到.
2. 1 2  〈完美女友捱麥記 黃慘盈：我唔係港女〉. 原著喺2016年5月8號歸檔. 喺2016年5月13號搵到.
3. ↑  〈黃慘盈- 毛記電視〉. 原著喺2016年5月8號歸檔. 喺2016年5月13號搵到.
4. ↑  闖進《毛記電視》總壇 東方昇追擊齊昕 大呼過癮
**何泳芍**（粵拼：ho4 wing6 coek3，英文：**Honey Ho**，1994年7月22號—），係香港嘅一位自由潛水教練同演員，參選2018年度香港小姐競選，入到最後五強。

簡歷
--

### 早年經歷

何泳芍以前讀賽馬會體藝中學，喺讀緊書嘅時已經成日去游水，曾經喺學界比賽入面贏到多個獎項，而佢亦都係香港潛水教練協會嘅成員。何泳芍係恒生管理學院新聞及傳播系舊生。

### 參選香港小姐

何泳芍喺2018年參加嗰一年嘅香港小姐競選，同其他參選者最大分別係佢有一身古銅色肌膚。 佢話佢去選港姐係希望改變外界對健康膚色嘅女仔個想法。不過佢就講笑咁話佢阿媽對佢無信心，認為全香港有咁多靚女，佢憑乜嘢入到決賽，不過佢都得到阿媽嘅支持，煮一啲健康食物佢食。而自己有運動底子，唔使特別去保持身材，所以唔會擔心泳裝環節。

### 無綫藝員生涯

何泳芍2018年開始做無綫電視藝員。2022年佢做咗23位J2ers之一，拍一啲J2台節目。

演出
--

 呢個表唔完整，歡迎**加料**。
### 電視節目（無綫電視）

* 2022年：《職工頭圍用膳》第12-13集主持
* 2022年：《關注關注組》主持
* 2022年：《開卷》主持
* 2022年：《港女野人》主持
* 2023年：《還原神之食》主持

參考
--

1. ↑  《【港姐2018】盤點大熱港姐佳麗　美人魚Honey VS 仙氣Hera》
2. ↑  【港姐2018】Honey不介意大眾對健康膚色女仔睇法：我經歷咗好多，香港01，2018年7月19號
3. ↑  《候選港姐首見傳媒 大熱何泳芍自爆媽咪唔睇好 互聯網檔案館嘅歸檔，歸檔日期2018年8月27號，.》(am730，2018年7月20號)

出面網頁
----

* 何泳芍嘅Instagram頁
* 2018香港小姐競選 - 14號　何泳芍 Honey Ho - 佳麗檔案 - tvb.com
* 何泳芍喺tvb.com嘅資料
**溪水老母**（粵拼：kai1 mou5；中古漢語拼音：**kh**e）係中古漢語聲母，屬牙音，係次清聲母。呢個聲母可以接四個等嘅韻母，都有開合之分。

擬音
--

因爲大多數嘅漢語、域外方音、對音中，溪母大多發/kʰ/，所以學界一致同意將佢擬音爲/kʰ/。

上古來源
----

大部分學者都認爲溪母字來自上古音嘅/kʰ/音，呢個音喺上古音到中古音嘅演變好穩定。具體來源，鄭張尚芳、潘悟雲、蒲立本等學者認爲溪母合口來自[kʰʷ]。

喺粵語嘅演變
------

溪母喺粵語基本維持古音，對應嘅粵拼係k，合口字會變kw，但部分字弱化成h，如口讀hau2，一啲字，韻母係u或o，就變f，如闊讀fut3，有啲字因爲介音係j就變零聲母，如丘讀jau1。喺聲調上，溪母字派陰聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 可 | 去 | 豈 | 客 | 氣 | 孔 | 起 | 口 | 空 | 虧 |
| khax | khioh | khioix | khrak | khioih | khungx | khix | khux | khung | khye |
| ho2 | heoi3 | hei2 | haak3 | hei3 | hung2 | hei2 | hau2 | hung1 | kwai1 |

調返轉頭，現代粵語嘅k、kw都來源自中古音嘅溪、群二母，h來源自溪、曉、匣三母，f來源自幫、滂、並、溪、曉五母，零聲母來源自喻（云、以）、影、匣、疑、溪、日六母。

喺吳語嘅演變
------

喺吳語，溪母要分洪細，洪音溪母維持古音，對應嘅吳拼係kh，細音溪母顎化，對應嘅吳拼係ch。

喺普通話嘅演變
-------

普通話同吳語一樣分洪細，洪音維持古音，對應嘅普拼係k，細音顎化，對應嘅普拼係q。

喺日文嘅演變
------

無論吳音漢音，都讀か行。

喺韓文嘅演變
------

溪母歸入見母，讀ㄱ。有少部分字讀ㅎ。

喺越南文嘅演變
-------

讀kh，但有啲音會變c、k、qu。聲調派陰聲調。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
呢篇文講中國共產黨前領導人。搵緊第啲叫周永康嘅人物嘅話，請睇〈**周永康 (香港)**〉同埋〈**周永康 (美國)**〉。
**周永康**（粵拼：zau1 wing5 hong1；1942年12月3號—）係中國共產黨前高層領導人，江蘇無錫盪口人，做過第十七屆中共中央政治局常委、中央政法委書記兼中央綜治委主任。周永康同已經坐緊監嘅薄熙來關係密切，薄熙來垮台之後周永康被指係薄熙來嘅後台同幕後黑手。

2013年10月，根據香港南華早報報導，講中共中央總書記習近平已經成立咗特別工作組，負責調查周永康。2014年12月5號，中共開除咗周永康嘅黨籍，移交司法機關處理。

2014年12月5號，中共中央政治局會議決定開除佢黨籍，對佢涉嫌犯罪問題同線索移送司法機關處理。同日，最高人民檢察院對佢立案偵查並逮捕。

2015年4月3號，最高人民檢察院偵查完周永康案，檢察機關指控佢涉嫌受賄、濫用職權、故意泄露國家秘密，並經指定管轄，移送天津市人民檢察院第一分院審查起訴。。2015年6月11號佢一審被判無期徒刑。

周永康係1949年中華人民共和國成立以嚟首個因腐敗問題而接受調查並被開除中共黨籍、接受司法審判嘅政治局常委，亦係目前為止被查處嘅最高級別官員。

做過
--

* 中共中央政治局常委
* 中央政法委員會書記
* 中央社會治安綜合治理委員會主任
* 中央維護穩定工作領導小組組長
* 主管公檢司法建設工作

相關人士
----

* 江澤民
* 薄熙來
* 徐才厚
* 令計劃

參考
--

1. ↑  習近平成立特別工作組調查周永康
2. ↑  〈中共中央決定對周永康嚴重違紀問題立案審查〉. 中央紀委監察部網站. 原著喺2015-01-04歸檔. 喺2014-07-29搵到.
3. ↑  新華社 (2014-12-06). 〈最高人民檢察院依法決定對周永康立案偵查〉. 喺2014-12-06搵到.
4. ↑  〈吳思：周永康被立案 "刑不上常委"潛規則已破？〉. 原著喺2014-08-14歸檔. 喺2014-08-13搵到.


|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |
華潤萬家便利超市
**華潤萬家**（英文：**China Resources Vanguard**）係華潤創業嘅連鎖超級市場，1984年創辦，喺香港已經有差唔多一百間分舖，另外喺中國大陸亦都已經有千幾間分舖。

爭議
--

2005年8月，何文田同將軍澳富寧花園嘅華潤萬家生活超市賣嘅鰻魚同相關製品，被驗出孔雀石綠。

2011年2月，一個顧客喺西安華潤萬家文藝路店嘅熟食區盛放各類肉制品嘅玻璃櫃入面，發現一隻老鼠，個頭埋在食品堆入面不停咬。呢事被在場幾個顧客目擊，紛紛攞起手機影相。但嗰個顧客影相之後即刻被賣場保安帶走控制行動，顧客報警之後先被人放返出嚟。記者訪問華潤萬家文藝路店總經理段昌林，段昌林表示，超市會銷毀櫃台入面嘅所有食品，並連夜消毒同檢查成間超市。至於顧客反映受到保安「粗魯對待」，段昌林話，超市規定禁止影相，可能雙方因此發生誤會，他對此表示歉意。

2013年3月13號，《廣州日報》揭發喺太古匯嘅高端貴價超市Ole'食物衛生問題嚴重，其中包括：超市職員喺地吓墊板切榴槤、喺沖水池台切哈密瓜、稱重造假、爛水果用水果刀剔除變質部分之淨低嘅再切成碎塊同其他剔除霉塊嘅水果放埋一齊做成水果拼盤，當果壞果碎塊較少或者無得搭配嘅水果就切成更細嘅碎塊混雜喺試食盤畀顧客試食、將蔬菜嘅壞葉摘除同切掉爛根後重新換袋包裝同打價並標上當日日期當「新鮮」出售、將未賣出嘅淮山切除變質部分再同其他切過嘅淮山重新包裝而且職員沒有帶手套、將前一日未賣完幾十盒冰糖蜜桔全部攞去後台操作間挑出腐爛嘅部份再貼上新標籤包裝出售。Ole'超市隨後喺微博上致歉，但聲稱係「個別事件」。而寫呢篇文記者喺報導出街嘅第二日接到匿名嘅恐嚇電話。

參考資料
----

1. ↑  毒鰻魚可賣多七日 市面18樣本驗出致癌「孔雀石綠」，成報，2005年8月20日
2. ↑  〈超市熟食區櫃台內出現老鼠 顧客拍照被保安帶走〉. 《華商報》. 2011-02-10. 原著喺2012-07-15歸檔. 喺2011-02-10搵到.
3. ↑  〈高端超市Ole'：过期食品换包装 霉烂水果切拼盘〉. 《广州日报》. 21CN. 2013-03-13. 原著喺2013-04-24歸檔. 喺2013-03-14搵到.
4. ↑  〈工商责令Ole'超市全面整改〉. 广州日报. 2013-03-13. 原著喺2013-03-14歸檔. 喺2013-03-14搵到. `{{cite news}}`: Cite has empty unknown parameter: `|5=` (help); Unknown parameter `|deadurl=` ignored (`|url-status=` suggested) (help)

睇埋
--

* 百佳
* 惠康


  


|  |  |
| --- | --- |
| Stub icon | 呢篇零售舖頭文係楔位文。歡迎幫維基百科擴寫佢。睇 • 論 • 改 • 歷 |
學校正門
 **廣州科學城中學**（粵拼：gwong2 zau1 fo1 hok6 sing4 zung1 hok6）
，文革期間嗌過**廣州市第91中學**，係中國廣東廣州嘅全日制中學，1946年創立，位置喺黃埔區蘿崗蘿平路79號（南崗河邊近黃埔區新城區，274縣道嘅K12+600標記位）。

呢間學校曾經係蘿崗區第一間兼唯一通過廣州市一級評估嘅學校。

校服色
---

|  |
| --- |
| 科學城中學嘅校服 |
|  |  |
|  |  |

長袖
* 衫：　　　相間。領同袖口都係　，正反面上　下　，中間俾　幼線隔開咗，其中　幼線喺心口同兩胸位，成鈍角V字。兩袖上　下　，中間亦俾　幼斜線隔開咗，而　幼斜線喺膊頭到關節之間嘅位。
* 褲：　，兩邊雖然有條中等厚度嘅　線條，但凈得上半橛⅔長度。

短袖
* 衫：　　相間，有領冇紐扣。領　。正反面都係　，兩袖　；左右對稱。
* 褲：　，兩邊雖然有條中等厚度嘅　線條，但凈得上半橛一半長度。

史
-

學校喺1946年成立，初期分別係蘿崗小學附屬嘅初中部同蘿崗中學嘅高中部。初中部喺1956年脫離小學部，同高中部合併而變成新成立嘅**蘿崗中學**。1968年受破四舊浪潮影響而改名做**廣州市第91中學**，期間一直係校風差同教學設施超落後嘅學校。自從2002年12月被列入白雲區一級學校後，教育質量先至開始改善。2004年11月被列入廣州市綠色學校。2005年因蘿崗區成立，學校轉畀蘿崗區教育部門睇實。喺2009年4月升級做廣州市一級學校之後，學校成為蘿崗區成立之後四年嚟，第一間通過廣州市一級評估嘅學校，嗰時亦係蘿崗區唯一嘅市一級完全中學。2011年4月，學校升級做廣東省一級學校。2個月後亦改名做**廣州科學城中學**。從2013年開始，學校按嗮國家一級標準而陸續新起咗教學樓、宿舍、飯堂、圖書館、體育館、400米標準跑道嘅塑膠運動場同PV燈光籃球場等設施。

註同攷
---


維基同享有多媒體嘅嘢：  
**Guangzhou Science City Middle School**

註
1. ↑  雖然初中部同高中部都係同一時間成立，但兩個部喺唔同地方上堂。
2. ↑  蘿崗區後嚟喺2014年同黃埔區合併而撤銷咗。

攷

1. ↑  【广州好教育进行时·媒体探营】探访萝岗教育的创新·跨越·蝶变 互聯網檔案館嘅歸檔，歸檔日期2020年3月16號，. 广州教育 （2015-04-15）
2. ↑  广州科学城中学介绍 广州学校网
3. ↑  广州科学城中学近三年中考第一批录取分数分析 互聯網檔案館嘅歸檔，歸檔日期2014年6月3號，. 高分网 （2013-12-20）
4. ↑  广州科学城中学简介[*失咗效嘅鏈*]

出面網頁
----

* 廣州科學城中學嘅官方網站
**佐川一政**（1949年6月11號—2022年11月24號）係日本小說家，神戶人。

佐川一政喺索本大學（Sorbonne Academy）主修前衛藝術嗰陣時畀荷蘭籍女同學Renée Hartevelt吸引。1981年6月11號，佐川一政以一齊討論文學做藉口，請Hartevelt返屋企食晚餐，然後用獵槍喺Hartevelt後腦開槍，再食咗Hartevelt。佐川一政從囉柚開始落手，之後嗰兩日，佐川一政再食咗屍體好多部份。之後佐川一政將肢解咗嘅屍體裝入大皮喼丟喺公園，但係喺棄屍過程中畀人見到，所以喺五日之後畀法國警方拉咗。

不過法國心理學家認定佐川一政係喺精神錯亂期間犯案唻辯護。佐川一政畀人收喺精神病院。1984年，佐川一政阿爸佐川明（さがわあきら）將佢引渡返日本，入咗東京都立松澤醫院，唔夠15個月佐川一政就畀人放返出唻，從此之後就以自由人嘅身份生活。

因為佐川一政對成件事唔後悔嘅態度，同埋酷愛人食人呢樣事幹，成為咗日本全國知名嘅人。佐川一政喺訪問入面話自己當時對人類嘅脂肪「係粟米色嘅」感到驚奇。佢將死者嘅肉描述為「柔軟無臭」，好似吞拿魚嘅口感。佢承認自己重有食人嘅幻想，但係保證唔會再噉做喎。

出面網頁
----


* 佐川一政喺互聯網電影資料庫嘅資料 改維基數據
* 佐川一政喺分面應用主題詞表識別碼嘅資料 改維基數據
* 佐川一政喺虛擬國際權威檔案識別碼嘅資料 改維基數據
* 佐川一政喺TMDb嘅資料 改維基數據
* 佐川一政喺Quora嘅資料 改維基數據
* 佐川一政喺Freebase嘅資料 改維基數據

|  |  |
| --- | --- |
| 權威控制 | 
* WorldCat
* VIAF: 30898585
* LCCN: n82230480
* ISNI: 0000 0000 8215 3836
* GND: 1032061634
* SUDOC: 194091465
* NDL: 00147657
* CiNii: DA01618508

 |


|  |  |
| --- | --- |
|  | 呢篇同日本人相關係楔位文。歡迎幫維基百科擴寫佢。睇 • 論 • 改 • 歷 |
西洋茜染料西洋茜染料
西洋茜染色
**茜**，色名，赤一種，赤得來更深更沉，茜根染色而名，又叫**茜色**。古時同卮合稱卮茜。卮即今日梔，黃一種。要染一啲就要種好多，古時稱得上珍貴染料。茜又通**蒨**。

茜草科有六千幾種，有根染赤，有根染黃。染赤有幾種都叫茜，古時茜草，日本東南茜草，西洋有西洋茜。無論東定西，隻色好古老，人好早就知。

新鮮茜根出來橙色，後尾會變茜色。染出來有種種因素，唔一定出茜色，有時唔變，至淺出到橙色。

近代有由西洋茜而來，人工合成茜素，可以大量染茜色。話就有茜素，然而佢無天然染料香味，傳統制作有時仍會用天然方法，不過就貴好多。另外，化學結構都有啲差異。

漢時皇帝御衣要用茜，大種特種，有專園供給。古時佛門赤袈裟，亦染茜色，不過又有名絳衣。絳，說文話大赤咁解。同埋，後世官同女人都好茜。

茜，日本來形用挨晚天色。順帶一提，日本訓讀茜為あかね，あか為赤ね為根，亦可訓成赤根，意思啱啱指東南茜草根染赤。

天然染色得來，斷唔會有單一值。然而方便起見，都定得一啲數，方便參攷。日本標準四色印刷色值廿五、九十二、六十九、〇，而其他建議色值廿六、八十九、五十六、〇。

順便講下，茜草同東南茜草，唔只用來染，亦可做藥，有止血通經之效。西洋茜唔食得，會傷肝。

名
-

茜通蒨。唐韻、韻會、正韻都音倩。廣東話清末都讀善，不過又有人有邊讀邊，有唔讀西，好似芫茜咁，字書多數話誤讀。亦有啲按韻書切音要讀線。一般而言，茜草茜色都讀倩。

另外按芫茜本寫芫荽，茜只不過執筆亡字，荽音移再造字，同茜本身無關，亦唔能作準。臺灣將翻外國女人名，廣東音聽落司時之類，按國語翻成字西，造字加草花頭成茜，睇落似女人名咁。呢啲造字，亦唔關原本草染茜事。

英文稱為**madder**。

史
-

詩經鄭風，出其東門有「縞衣茹藘」，小雅瞻彼洛矣有「韎韐有奭」。都表示茜色古老而常用，只不過用第二啲名咁解。

史記貨殖列傳有寫，「若千畝卮茜、千畦薑韭、此其人皆與千戶侯等。」種得千畝卮茜，可以比得上千戶侯。

皇帝用衣，述異記講洛陽有支茜園。漢官儀又講，染園出芝，供染御服。

大唐時齊己寄湘幕王重書記有寫，「官好近聞加茜服」。

南唐李中溪邊吟有寫，「茜裙二八采蓮去」。唐時及後女人好茜裙。

攷
-

1. ↑  〈草木染色系列 | 中国人最爱的红色——茜〉. 《知乎专栏》 (中文). 喺2023-10-06搵到.
2. ↑  〈熊本大学薬学部/今月の薬用植物〉. *www.pharm.kumamoto-u.ac.jp*. 喺2023-10-06搵到.
3. ↑  〈康熙字典同文書局版茜字〉. *www.kangxizidian.com*. 喺2023-10-07搵到.`{{cite web}}`: CS1 maint: url-status (link)
4. ↑  〈「茜」字的音讀〉.`{{cite web}}`: CS1 maint: url-status (link)
5. ↑  "Madder Dye Plant Cultivation | Wild Colours natural dyes". *www.wildcolours.co.uk*. 喺2023-10-07搵到.
6. ↑  〈《詩經》白話新譯：〈鄭風．出其東門〉〉. 《環境資訊中心》 (繁體中文). 喺2023-10-06搵到.
7. ↑  〈瞻彼洛矣，维水泱泱。君子至止，福禄如茨。韎韐有奭，以作六师全诗的意思\_上句下句〉. *m.slkj.org*. 喺2023-10-06搵到.
8. ↑  〈史記 : 列傳 : 貨殖列傳 - 中國哲學書電子化計劃〉. *ctext.org* (臺灣中文). 喺2023-10-07搵到.
9. ↑  〈全唐詩 : 卷八百四十四 : 寄湘幕王重書記 - 官好近聞加茜服，藥靈曾說換霜髭。 - 中國哲學書電子化計劃〉. *ctext.org* (臺灣中文). 喺2023-10-07搵到.
10. ↑  〈茜裙 - 《中国大百科全书》第三版网络版〉. *www.zgbk.com*. 喺2023-10-07搵到.
《**長生塔**》（粵拼：coeng4 saang1 taap3）
（英文：The Pagoda of Long Life）係1955年嘅一齣黑白粵語劇情片，由吳回執導，張活游、白燕領銜主演。

情節
--

鄭夢平同太太白月薇係一對恩愛夫妻，但係月薇結婚六年都冇仔生，被鄭家老太爺嫌棄。夢平想搬出來住，費事月薇受委屈，但係被老太爺反對。月薇阿媽一樣被重男輕女嘅傳統觀念所害，被老公冷落，兩母女可謂同病相憐。月薇終於有咗，但就生咗個女，重知道自己唔能夠再生仔。老太爺為咗鄭家四代同堂，要幫夢平納妾，甚至呃夢平話月薇病死咗。事實上老太爺將月薇監禁喺長生塔入面，夢平知道真相之後，去揾月薇，可惜月薇已經逼到癲咗，重以為夢平係老太爺，驚到不得了。

演員陣容
----

|  |  |  |
| --- | --- | --- |
| **演員名** | **角色名** | **介紹** |
| 張活游 | 鄭夢平 |  |
| 白燕 | 白月薇 | 夢平老婆 |
| 黃曼梨 |  | 月薇阿媽 |
| 梅綺 | 梅韻琴 |  |
| 馮亦薇 | 鄭素敏 |  |
| 盧敦 | 鄭老太爺 | 夢平阿爺，一心想四代同堂 |
| 林坤山 | 羅太醫 |  |
| 石堅 | 鄭南山 |  |
| 李月清 |  | 夢平阿媽 |
| 李晨風 | 阿康 |  |
| 王鏗 | 鄭曉秋 |  |
| 唐醒圖 |  | 南山老婆 |
| 李月清 |  |  |
|

參考
--

* YouTube上面嘅《粵語長片》長生塔 (1955)
* 長生塔 (1955)（香港影庫 HKMDB）
足球球證舉起黃牌，用嚟警告犯規足球員
旁證示意越位旗號
第四球證示意換人
**足球球證**係足球比賽入面負責執行球例以維持球賽公平嘅人，職責係判決入球、罰球、越位、界外球、角球等。一場正式足球比賽嘅球證通常包括：一個主球證、兩個旁證、一個第四球證，部份比賽有另外兩個底線球證，亦可以有視像助理球證。

主球證
---

主球證擁有最大嘅權力，並可以懲罰球員同推翻旁證嘅判決。主球證會喺場入面近距離跟住個波或者控球嘅球員而走動，睇實佢哋有冇犯規，佢身上會配有一支哨子，用嚟吹響示意比賽開始或結束，吹罰犯規、個波出界或示意換人等等；另外佢身上會袋住一張黃牌同埋一張紅牌，黃牌係用嚟警告犯規嘅球員，表示如果球員再攞黃牌就要趕出場，而紅牌就係畀啲嚴重犯規嘅球員，將佢即刻趕出球場。球證喺進入球場之後直至比賽結束，有權警告同埋將球員驅逐離場，包括喺中場休息嘅時候、加時比賽嗰陣同埋互射十二碼嘅時候。

旁證
--

旁證負責判決越位、界外球、角球等，並協助主球證執法，兩位旁證唔會企入球場入面，而只會分別企喺兩方區域嘅邊線上下游走。佢哋嘅手上會拎住一支旗（多數係黃紅色格仔旗），用嚟傳遞重要訊息畀場內主球證，有時主球證睇唔到一啲球員嘅犯規動作，就會同最接近嘅旁證了解事件，跟住先決定判唔判罰。

第四球證
----

第四球證係負責場邊換人，檢查吓出場嘅球員身上嘅配備有冇問題，舉燈牌示意換人嘅號碼，而當球賽到咗中場前或者完場前，亦會根據主球證畀嘅訊號而用燈牌示意嗰場波會補幾多分鐘比賽時間。當主球證或者旁證因為受傷而唔能夠繼續執行職務嗰陣，第四球證就會上場頂替佢哋。

底線球證
----

部份比賽會有另外兩個底線球證，主要職責係協助主球證決定喺禁區裏面發生嘅事，同埋個波係唔係已經過咗龍門白界。不過自從有視像助理球證之後，已經冇再用底線球證。

視像助理球證
------

內文：視像助理球證
視像助理球證係透過視像即時重播同通訊系統協助主球證執法嘅裁判員，當遇到有爭議性問題，球證可以要求睇重播。目前VAR並唔係強制性，各地比賽可以自己決定用唔用。

參考
--

1. ↑  〈足球嘅規則-球證〉. 原著喺2016年3月6號歸檔. 喺2015年11月24號搵到.

出面網頁
----

* 國際足協球例 中文譯本
| How to read a taxoboxHow to read a taxobox**金錢樹** |
| --- |
|  |
|
| **物種分類** |
| 

|
|  |
|
|
| 界 | 植物界Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 單子葉植物綱 Liliopsida |
|
|
|
|
|
| 目 | 澤瀉目 Alismatales |
|
|
|
|
|
|
|
|
| 科 | 天南星科 Araceae |
| 亞科 | 南星亞科 Aroideae |
|
|
|
|
| 屬 | **雪鐵芋屬 *Zamioculcas***(Lodd.) Engl. |
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| 屬下品種 |
| *Zamioculcas zamiifolia* |
|

**金錢樹**（粵拼：gam1 cin4 syu6；學名：*Zamioculcas*），又嗌**雪鐵芋**（syut3 tit3 wu6），係天南星科下面一個屬，亦係雪鐵芋屬嘅唯一長年生常綠草本植物，更加係好少見到嘅帶地下塊莖嘅觀葉植物。原產非洲東邊雨量比較少嘅熱帶草原氣候地區。

呢種植物喺華人界入面，有「招財進寶，榮華富貴」噉解。

樣
-

植株高5～8dm，地下有好大嚿塊狀莖，直徑5～8cm。不定芽從塊莖發展成大型複葉，細葉成肉質樣，有短而細嘅柄，濃綠。葉屬羽狀複葉，喺塊狀莖頂生；葉軸面大，細葉對生或近對生，一般生喺葉軸上邊。花屬佛焰花序或肉穗花序，花蕾綠，花序比較短。

用途
--

植株一般攞嚟做觀葉植物同埋盆景、綠籬植物。

連出去
---

* 雪铁芋 CFH
* 雪鐵芋又叫金錢樹室內觀葉植物，有凈化空氣之用，又有龍鳳木之稱 每日頭條
* 家居风水金钱树的摆放、作用及养护方法 美國神婆
* Zamioculcas zamiifolia
**三菱Aero King**係三菱Fuso出嘅三軸雙層客車。

生產史同埋設計
-------

三菱Aero King係喺1983年嘅東京車展發表嘅其中一款雙層客車，1984年開始賣。佢嘅設計類似當年日本進口嘅雙層客車，都係後置引擎去行中軸，行李櫃喺上層車廂同埋中、尾軸之間，至於巴士高度受到日本法例限制而只得3.8米。多年嚟Aero King除咗引擎之外，設計並冇太大轉變。

Aero King主要喺日本本土用，通常用嚟做長途客車或者觀光車。而日野同埋Nissan Diesel先後退出雙層巴士生產，令Aero King成為唯一一款日本造嘅雙層巴士。

Aero King喺2005年因為廢氣排放等問題而停產，但去到2008年三菱Fuso再推出新嘅Aero King "Highway Liner"（三菱ふそう・エアロキング「ハイウェイライナー」）長途客車。不過喺2010年6月，由於日本推行新嘅廢氣排放標準所牽涉嘅開發成本問題，三菱Fuso宣佈Aero King會喺2010年8月再度停產。

型號一覽
----

| 型號 | 引擎 | 出產年分 |
| --- | --- | --- |
| MU515TA | 三菱8DC9 | 1984年—1990年 |
| MU525TA改 | 1990年—1994年 |
| MU612TA | 三菱8M21 | 1995年—2000年 |
| MU612TX | 2000年—2005年 |
| MU66JS Aero King "Highway Liner" | 三菱6M70 | 2008年—2010年 |

出面網頁
----

* 三菱Aero King官方產品介紹


維基同享有多媒體嘅嘢：  
**Fuso Aero King**
**天河職業高級中學**（粵拼：tin1 ho4 zik1 jip6 gou1 kap1 zung1 hok6）
，1973～1986年間嗌過**廣州市第121中學**，係中國廣東廣州嘅國家級重點中專學校，1973年開辦，有兩個校區，都喺天河區。佢亦係廣東省中等職業教育電腦軟體技術、電腦網路技術嘅實訓中心。

兩個校區
----

天河職中各個校區沙河校區天河棠下校區
* 沙河校區：廣州大道中1247號
* 天河棠下校區：棠德路81號

校服色
---

|  |
| --- |
| 天河職中嘅校服 |
|  |  |

長袖：
* 衫：　　相間。領　，袖口　帶三條　線，兩袖都有　花紋。正反面嘅兩色分界線都係鈍角嘅V字形。
* 褲：　，兩邊有中等厚度嘅　線。

短袖
* 衫：　，領　帶　邊，左右對稱，有領有紐扣。
* 褲：　，兩邊有中等厚度嘅　線。

史
-

學校喺1973年開辦，初期嗌過**廣州市第121中學**，1986年開始停止招收普通高中生而轉型做中專機構直到1990年代中葉而全面轉型。初期凈得沙河校區，1997年7月起好棠德花園時順手搞咗棠德校區出嚟。2014年7月新落成漁沙坦校區。

2016年11月10號，由於廣州市教育部門宣佈攞呢間學校嘅漁沙坦校區開辦廣州中學，重將原先嘅漁沙坦校區升級改造。

2017年7月7號，學校正式開始放假後，由於校區正式改成新開辦嘅廣州中學，呢間學校嘅漁沙坦校區亦正式成為歷史。

攷
-

1. ↑  天河职中
2. ↑  〈"广州中学"选址龙洞天河职中〉. 《大洋网》. 2016-11-11. 原著喺2016-11-12歸檔. 喺2017-07-13搵到.
**王耀祖**（Joe Wong）係香港舞台劇演員、前香港電台第二台「瘋show快活人（中文：瘋show快活人）」主持，司儀，Love Production藝術總監。跨媒體藝術工作者，舞台劇演員、電台主持、司儀、戲劇教育工作者。佢一直致力以戲劇方式為唔同的機構推廣產品及主題，擔任嘅崗位包括有策劃、導演、編劇、演員等，亦去唔同學校做巡迴演出同推廣不同嘅戲劇課程。

2006年喺香港演藝學院戲劇學院畢業，主修表演。

2016年獲頒《第一屆神戲劇場大師班學位獎勵計劃》，跟黃秋生同甄詠蓓學戲劇訓練。

佢喺《香港舞台劇獎》四次獲提名最佳男配角同兩次獲提名最佳男主角。

註： 王耀祖又可以喺； 清朝嗰陣雲南省嘅反清領袖

司儀工作
----

澳門巴黎人開幕盛典、1010、SONY、Shiseido、Giorgio Armani、Joyce Beauty、CLINQUE、Samsung、HTC、Blackberry、英皇電影、LG、東周刊、xbox、新鴻基、信和集團、領展、Heineken、生力啤、iFast Finance、大家樂、樂視、康樂及文化事務署、香港藝術發展局、香港舞台劇獎頒獎禮、亞洲國際青少年芭蕾舞大賽、香港殘奧日及殘疾人奧運會、關懷愛滋、聖雅各福群會、國際無伴奏音樂節及香港國際青少年繪畫比賽等等。

攞過嘅獎
----

* 2009年：第18屆香港舞台劇獎「最佳男配角（悲劇 / 正劇）」—《夜鷹姊魅》
* 2012年：2011香港藝術發展獎得獎的藝術新秀獎（戲劇）
* 2013年：第22屆香港舞台劇獎「最佳男配角（悲劇 / 正劇）」—《雪后》
* 2018年：第27屆香港舞台劇獎「最佳男主角（喜劇 / 鬧劇）」—《獨坐婚姻介紹所》激新版

參考
--

* 被消失的人
* 《被消失的人》惡有惡報/何俊輝

出面網頁
----

* 王耀祖Facebook Fans Page
唐高宗李治
**唐高宗李治**（628年—683年）係唐太宗李世民個仔，大唐第三個皇帝。未即位之前叫晉王，後畀李世民立做太子。公元650年登基，嗰時佢22歲。

傳統歷史學者都認為唐高宗政績係一張白紙，咁係因為佢本人個性低調、慈祥，唔鍾意大興土木，唔鍾意長生之術。佢唯一可以大寫特寫嘅，係佢起用咗一啲唐太宗唔重用嘅良臣，好似韋思謙，杜正倫就係。佢亦都係一位有作為嘅皇帝，喺佢統治時期，大唐國力唔單止冇衰弱，反而更加強勁，領土不斷擴張。

李治最多人談及嘅佢同武則天嘅關係，因為佢喺做太子嗰陣，就鍾意咗武則天。而武則天係唐太宗嘅妃嬪。後來唐太宗過身，武則天奉旨入寺做尼姑，李治又將武則天帶返入宮，後尾重立佢做皇后。根據史書記載，李治長期有頭痛同眼睛嘅毛病，到晚年重盲咗。所以大部份時間都由武則天主持朝政，同唐高宗一齊稱做「二聖」。

高宗在位三十四年，683年病逝，葬喺乾陵。

屋企
--

### 后妃

#### 皇后

* 王皇后
* 武則天

#### 妃嬪

* 蕭淑妃
* 徐婕妤
* 劉宮人
* 鄭宮人
* 楊宮人

### 仔女

#### 仔

* 燕王李忠（母劉宮人）
* 原悼王李孝（母鄭宮人）
* 澤王李上金（母楊宮人）
* 許王李素節（母蕭淑妃）
* 代王（孝敬皇帝）李弘
* 潞王（章懷太子）李賢
* 中宗李顯
* 睿宗李旦

#### 女

* 義陽公主李下玉（母蕭淑妃）
* 高安公主（母蕭淑妃）
* 安定公主（母武則天）
* 太平公主李令月（母武則天）
《Beowulf》
《**Beowulf**》，用粵音假借嚟寫，可以譯做《**卑奧胡夫**bei1 ou4 wu4 fu1》，係一首用古英文寫嘅史詩，用北歐神話做題材，長3,182行，約莫喺975年到1025年之間寫好。

情節
--

### 第一戰

### 第二戰

### 第三戰

故仔最後一章講到主角卑奧胡夫成為咗國王，佢嘅統治帶嚟咗 50 年咁耐嘅和平，不過有日，佢族人當中有個奴隸由隻巨龍嘅竇度偷走咗一隻用金造嘅杯，隻巨龍好嬲，仲由佢個竇度行出嚟周圍噴火，將佢經過嘅地方嘅一切冚唪唥燒成灰；身為國王嘅卑奧胡夫帶住佢手下嘅戰士到場，經過一輪戰鬥，卑奧胡夫同佢嘅手下成功打低隻巨龍，但卑奧胡夫喺戰鬥途中畀巨龍咬中中毒身亡；故仔最後就講卑奧胡夫啲族人厚葬卑奧胡夫，仲喺海邊起咗座墳塚嚟紀念佢。

睇埋
--

* 惡龍
* 英雄
* 《魔戰王：卑奧胡夫》

攷
-

1. ↑  Stanley, E. G. (1981). "The date of Beowulf: some doubts and no conclusions". In Chase, Colin (ed.). *The Dating of Beowulf. Toronto Old English Series*. Vol. 6. Toronto: University of Toronto Press. pp. 197-212.
2. ↑  "*Beowulf*" (PDF). South Africa: MU. Archived from the original on 24 March 2014.

|  |  |
| --- | --- |
| Stub icon | 呢篇**卑奧胡夫**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
地球觀測衛星ERS 2
**人造衛星**（Satellite，有時簡稱**衛星**）係指由人類整出嚟，用火箭或者穿梭機射上太空中，好似天然衛星咁繞住地球或者其它行星轉嘅裝置。

而家嘅人造衛星都響地面建造，整好咗之後用火箭、太空船、穿梭機呢啲運輸設備射去太空，入軌之後繞行地球、火星同第啲行星，亦都可以圍繞月球呢啲天然衛星，亦或者恆星行。冇乜歧義嗰時經常直接嗌做「衛星」。

分類
--

ESTCube-1
### 藉軌道高度

藉軌道高度，人造衛星可以分做**高軌人造衛星**、**中軌人造衛星**同埋**低軌人造衛星**。

* 高軌衛星：隔繞行星球表面高度高過35786公里倒。
* 中軌衛星：隔繞行星球表面高度高過2000公里，低過35786公里。
* 低軌衛星：隔繞行星球表面高度低過2000公里嘅冚嘭唥都算係低軌人造衛星。

### 藉軌道類型

* 靜止衛星
* 極軌衛星

### 藉繞行嘅星

#### 繞行行星嘅衛星

而家發射咗嘅繞行行星嘅人造衛星有呢啲：

* 人造地球衛星
* 人造火星衛星
* 人造木星衛星
* 人造金星衛星
* 人造土星衛星

#### 繞行天然衛星嘅人造衛星

家下最多嘅係人造月球衛星，好多係科學探測目的嘅探月衛星。

#### 繞行恆星嘅人造衛星

呢挺人造衛星直接繞行太陽呢啲恆星，好多都係研究太陽活動嘅人造衛星。

參考
--

1. ↑  Wragg, David W. (1973). *A Dictionary of Aviation* (第1版). Osprey. p. 234. ISBN 9780850451634.

睇埋
--

* 天然衛星


  


|  |  |
| --- | --- |
| Stub icon | 呢篇文係同科技相關楔位文。歡迎幫維基百科擴寫佢。睇 • 論 • 改 • 歷 |
唔好同**靜婷**同**謝靜婷**搞亂。
**張靜婷**（英文：**Cheung Ching Ting, Janice**，1994年11月11號—）係香港女模特兒，無綫電視女藝員，2022年度香港小姐競選10強佳麗。

簡歷
--

張靜婷喺英國伯明翰城市大學（中文：伯明翰城市大學）商科畢業。張靜婷早喺19歲時已經參選過香港小姐競選面試，入唔到圍；23歲參選2018年度亞洲小姐競選（中文：亞洲小姐競選），打入香港區十強。27歲佢獲東華三院前主席王賢誌提名，第二度參選香港小姐競選，參選嗰陣因為畀傳媒發現佢15歲曾經喺個人社交平台用過粗口鬧人而封佢做嗰屆嘅「粗口港姐」，最後打入十強，賽後加入無綫電視，做娛樂新聞台（中文：TVB娛樂新聞台）記者。

演出
--

### 電視節目（無綫電視）

* 2022年：《2022年度香港小姐競選》
* 2023年：無綫娛樂新聞台（中文：無綫娛樂新聞台）記者

攷
-

1. ↑  〈2022香港小姐競選 - 17號　張靜婷 Janice Cheung - 佳麗檔案 - tvb.com〉. tvb.com.
2. ↑  張嘉敏 (2022-06-09). 〈港姐2022｜大熱門張靜婷捲土重來再戰　IG大量性感相騷Fit爆身材〉. 《香港01》 (繁體中文).
3. ↑  〈香港小姐2022︱張靜婷被爆粗口流利兼陷整容疑雲 獲前東華主席王賢誌提名〉. 《頭條日報》 (繁體中文). 2022-09-22.

出面網頁
----

* 張靜婷喺tvb.com嘅資料
* 張靜婷嘅Facebook頁
* 張靜婷嘅Instagram頁



|  |  |
| --- | --- |
|  | 呢篇同香港藝人相關係楔位文。歡迎幫維基百科擴寫佢。睇 • 論 • 改 • 歷 |
**Kangiqsualujjuaq**（因紐特文：**ᑲᖏᖅᓱᐊᓗᔾᔪᐊᖅ** /ˌka.ŋɪç.swɑˈlut.ʒwak/，類似粵讀：gaa3 ngik6 su6 waa6 lut3 zu6 waak6；英文慣讀 /kæn.dʒik.suˈaːlu.dʒu.æk/），前稱 **George River**，喺 George River 呢條河河口嘅 Ungava Bay 嘅25公里外，地理上係加拿大魁省 Nunavik 區最東嘅一條村，政制上係 Kativik 區域政府轄下嘅一條北方村落（village nordique），喺區域首府 Kuujjuaq 市東北大概160公里外，2021年人口956人。

名
-

今日嘅 Kangiqsualujjuaq 村嘅前身係一個哈德遜灣公司嘅一個叫做 **Fort Siveright** 嘅貿易基地（trading post）⸺呢個名係指公司嘅另一個貿易基地 Fort Coulonge 嘅負責人 John Siveright⸺但係1869年開始已經被人跟條河叫 **George River** 或者 **Fort George River**（當初喺1811年嗰陣，兩個摩利維亞裔嘅傳教士來到條河嘅時候，當地人其實係叫條河做 Kangertlualuksoak，但係五日後啲傳教士就將河名改咗做 George River，因為佢哋其中一個叫 George Kmock）。

1959年決定喺現址起村之後一度改名叫做 **Port-Nouveau-Québec**（魁省新港），但係因為水路不便，個名被認為無厘頭，被人叫返 George River，最後叫返做 **Kangiqsualujjuaq**，即係1811年嗰陣條河嘅原名，意思係「巨灣」。

Kangiqsualujjuaq 嘅中文譯名有康基克蘇阿盧朱阿克、康吉克蘇瓦盧爪克等等。

史
-

最初，呢度嘅原住民，夏天會喺附近嘅海邊住，冬天就搬入附近嘅內陸，但係住嘅都唔係而今條村嘅位置。

最初有人喺度長住係1838年，嗰陣哈德遜灣公司嘅 John McLean 幫公司起咗一個佢叫 Fort Siveright 嘅貿易基地，喺依家條村嘅南邊，當時主要係喺度捉三文魚同海豹。1842年，由於公司認為 Fort Chimo（Kuujjuaq 村嘅前身）冇錢賺，唔使再用 Fort Siveright 來運貨，所以就畀人遺棄。

1876年，呢個地方再次有人用，主耍係用來阻止當地嘅原住民同摩利維亞人做生意，但係1878年又再畀人遺棄，然後1883年又用返，又係捉三文魚同海豹。1917年，因為呢度做開嘅交易活動轉咗去 Port Burwell 嗰度做，George River 變咗淨係用來捉魚，最終響1952年再次畀人遺棄。

1959年，呢度嘅原住民決定成立魁省北部嘅第一間賣北極紅點鮭（一種三文魚）嘅合作社，於是喺1962年開始起條村，1963年起學校，1980年正式成立市級政府。起村嗰陣最初沿用 George River 呢個名，成立政府之前已經改咗叫 Kangiqsualujjuaq。

名人
--

* Mary Simon（第30任加拿大總督）

參考
--

1. 1 2  "Kangiqsualujjuaq" (法文). Commission de toponomie de Québec. 喺2022-08-27搵到.
2. 1 2 3  "Kangiqsualujjuaq". *Répertoire des municipalités* (法文). Ministère des Affaires municipales et de l’Habitation du Québec. 喺2022-08-28搵到.
3. 1 2 3  "*Census Profile*. 2021 Census of Population. Statistics Canada Catalogue no. 98-316-X2021001" (table). Ottawa, Canada: Statistics Canada. 2022-08-17. 喺2022-08-27搵到.
4. ↑  Soglo, Yves (2016). "I love Kangiqsualujjuaq" (video). Pivallianiq Program Nunavik. 喺2022-08-27搵到.
5. ↑  *The Canadian Press Stylebook* (第18版). Toronto, Canada: Canadian Press. 2017. p. 368. ISBN 978-0-920009-54-3.
6. 1 2 3 4 5  "Kangiqsualujjuaq". Makivik Corporation. 原著喺2022-08-27歸檔. 喺2022-08-27搵到.
7. ↑  "Kativik Regional Government web site". Kativik Regional Government. 喺2022-08-27搵到.
8. 1 2  加拿大商報 (2021-07-19). 〈瑪麗·西蒙出任第30任總督 原住民真能與杜魯多「和解」？〉 (中國中文). 喺2022-08-27搵到.`{{cite web}}`: CS1 maint: url-status (link)
9. ↑  expedia. 〈由康吉克蘇瓦盧爪克出發前往氹仔機票〉 (香港中文). 喺2022-08-27搵到.
10. 1 2  "Archives of Manitoba | Keystone Archives Descriptive Database". *pam.minisisinc.com* (英文). 喺2022-08-27搵到.
**巨星雪條**，雪條一種，外表三色，上段啡色有彩色糖粒，中層白色，下層紅色。今下雀巢公司產品。本身英國里昂公司產品，一九六七年五月，乘電視片集興起，對準女仔市場推出。香港嘉頓出過叫巨星雪條，後來停產。英國紅色士多啤梨味，而香港紅色西瓜味。

二十世紀八十年代里昂公司出問題，當中將雪糕業務賣畀雀巢，就連帶將呢隻變咗雀巢旗下。英文名舊寫**FAB**，今寫**fab**。英文fab正寫fabulous，有驚人或極好意思。二〇二〇年，雀巢香港一度推出，直接用英文包裝，然而大眾仍舊叫巨星雪條。

啡色朱古力，白色雪糕，紅色士多啤梨味。原本紅色似啫喱，後尾變咗菓汁雪條咁。三段並非三截咁，而係一層套一層咁。因而個心紅色，再套白色，再套啡色。

菓汁有出過其他味，好似檸檬味、蘋菓味、黑加侖子味等。

攷
-

1. ↑  Berry, Steve; Norman, Phil (2014). *A History of Sweets in 50 Wrappers*. London: The Friday Project. pp. 38–39. ISBN 9780007575480.
2. ↑  〈唔駛再緬懷童年回憶巨星雪條！雀巢FAB士多啤梨冰條登場 7-11優先發售〉.`{{cite web}}`: CS1 maint: url-status (link)
3. ↑  唏噓小姐 (2020-06-30). 〈巨星雪條回歸！20款童年回憶雪糕雪條 8、90後實食過 5款已停產〉. 《香港01》 (香港中文). 喺2023-10-04搵到.
4. ↑  "Nestle Fab It's Orange". 原著喺2008-05-10歸檔. 喺2008-03-30搵到.
譽宴集團旗下嘅一間星海薈
**譽宴集團**（**U-banquet Group**）係香港一間中式酒樓飲食集團。由於創辦人張家豪喺反送中運動期間嘅言論同埋譽宴不時贊助親中派無綫電視嘅節目，又曾經為自由黨張宇人助選，所以有啲黃色經濟圈支持者會將譽宴集團視為「藍店」。

佢地曾經上市以譽宴集團控股名義上市(港交所：1483)，但之後分拆咗，本來上市嘅公司賣走咗中式酒樓業務並改名做網譽科技。

史
-

譽宴喺2011年1月1號成立，由張家豪創辦。譽宴前身係彩福婚宴集團，喺2000年開設第一間分店。其後因為經營理念不合，同彩福另一名股東分家，再改名做譽宴。彩福婚宴之後曾經對外表示，兩個集團唔存在合作關係。

2013年12月10號，譽宴集團喺創業板以配售形式上市，發行1億股股份，當中5000萬股係新股，配售價介乎1至1.2港元之間，當時嘅上巿代號係8107。

旗下品牌
----

* 星海薈
* 蟹點

### 已經無咗嘅品牌

* 涮得棧

爭議事件
----

喺武漢肺炎疫情期間，譽宴曾經被揭發逼員工接種武漢肺炎疫苗，另外主席張家豪更宣稱香港反送中運動年輕抗爭者俾人利誘掟汽油彈，因而激起民憤，一啲網民呼籲要全面杯葛譽宴。

參考
--

1. ↑  〈譽宴主席言論惹抵制 彩福「割席」澄清已分家 - 20210504 - 報章內容〉. 《明報財經網》 (英文). 喺2023-04-01搵到.
2. ↑  〈SUN世代：婚宴一條龍 夠專才會贏〉. 太陽報. 2011-09-12. 原著喺2017-01-11歸檔. 喺2020-09-25搵到.
3. ↑  〈【新股】譽宴配售形式創業版上市〉. 香港蘋果日報. 2013-11-28. 原著喺2021-06-21歸檔. 喺2020-09-25搵到.
4. ↑  〈新股追蹤：譽宴(8107)配售1億股 本月10日於創業板上市〉. 2013-12-05. 喺2020-09-25搵到.
5. 1 2  門徒媒體 (2021-05-04). 〈譽宴老闆新店蟹點同遭網民杯葛：「仆你個街譽宴嚟嘅」〉. 《門徒媒體》 (臺灣中文). 喺2021-10-26搵到.

出面網頁
----

* 譽宴集團Wayback Machine嘅版面存檔備份
* 譽宴Wayback Machine嘅版面存檔備份
《第一個感恩節》（*The First Thanksgiving*），Jean Leon Gerome Ferris嘅畫
**感恩節**（英文：**Thanksgiving Day**；法文：**Action de grâce**）係美國同加拿大都有嘅節日，為咗感謝上天過去一年嘅贈與同豐收。感恩節通常會食火雞、薯蓉同南瓜慶祝。

喺美國，感恩節由17世紀已經開始慶祝。由1941年開始，定咗喺每年11月第四個禮拜四慶祝，並且從嗰日起連續放兩日假，通常大家都會認為呢一日係標誌住聖誕採購季節正式開始。聯合國總部亦都會喺感恩節當日放假。

而加拿大就由1879年開始慶祝感恩節，起初定咗係每年11月6號，一戰後搬咗去11月11號和平紀念日，1931年再搬去每年10月第二個禮拜一（同美國嘅哥倫布日同一日），1957年立法規定新日子係感恩節。

美國感恩節來歷
-------

1620年，一隻叫五月花號嘅客船，由英國普利茅夫開往喺北美洲麻省普利茅夫殖民地，船上載住好多清教徒（加爾文宗）。當年冬天，唔少人餓死凍死，有啲人仲病死。當地原住民印第安人幫新移民學識咗點樣打獵、種粟米同南瓜，仲喺第二年得到豐收。喺慶祝豐收嘅時候，呢啲歐陸嚟嘅新移民就邀請印第安人一齊多謝上帝嗰一年嘅賜予。

攷
-

1. ↑  Hadzipetros, Peter (2009年10月8號). "The lore of the feast" (加拿大英文). Canadian Broadcasting Corporation. 喺2023年10月6號搵到.


|  |  |
| --- | --- |
| Stub icon | 呢篇節文係楔位文。歡迎幫維基百科擴寫佢。睇 • 論 • 改 • 歷 |
將軍澳明德邨嘅百份百餐廳
**百份百餐廳**（Cafe 100%）係亞洲國際餐飲集團嘅連鎖港式茶餐廳，由柯鎮平創辦，喺香港同加拿大合共有41間分店。喺一啲宣傳稿同官方網站入面，佢哋提到「百份百」入面嘅「份」字，特登以「人」為部首，凸顯餐廳「以人為本」嘅理念。

佢哋比較有名氣嘅菜式包括咖喱牛坑腩、銀芽肉絲脆麵等。

分店
--

一共42間分店。

### **九龍**

何文田愛民廣場地下G37A及G37B號舖

九龍城啟德沐安街18號 啟朗苑101號舖

大角咀櫸樹街88號奧柏‧御峯1座G1-3&G5號舖

大角咀福利街8號港灣豪庭廣場地下G71-73號舖

尖沙咀彌敦道19-21號九龍酒店B2-09號舖

深水埗保安道255號寶熙苑寶熙苑商場地下3號舖

深水埗白田街13號石硤尾邨美葵樓地下02號舖

深水埗白田邨白田商場低層LG402號舖

秀茂坪秀明道秀茂坪商場二樓201號舖

紅磡黃埔花園第十二期地下41號舖

西九龍深水埗深旺道28號V Walk 2樓L2-116號舖

藍田平田商場 2 樓 203, 205 至 208 號舖

觀塘翠屏商場翠柳樓地下3號舖

觀塘麗港城商場1樓72-75A及81-84號鋪

### **新界**

上水天平商場天明樓 124 至 126 號地舖

大埔富亨商場 27 號地舖

天水圍天恩路12-18號+WOO 嘉湖1期地下G79-80號舖

天水圍天瑞路71、73、75及77號天澤商場地下9號舖

天水圍濕地公園商場地下2B號舖

將軍澳南豐廣場1樓R-1B號舖

新界將軍澳寶林邨寶琳北路寶勤樓地下

將軍澳新都城1期地下27號舖

將軍澳明德商場 42-45 及 48 號地舖

將軍澳景林商場7號地舖

將軍澳翠林新城5樓128, 130A及131A號舖

屯門大興街1號大興商場地下64號舖

屯門新都大廈3樓310號鋪

屯門龍門路55-65號新屯門商場3樓134 -135及143號舖

沙田秦石商場地下2-3號鋪

粉嶺嘉福商場1樓103及104號舖

粉嶺華心商場 1樓 R101-R106 號舖

粉嶺馬適路1號逸峯商場地下G06舖

荃灣荃華街荃薈商場地下37-43號舖

葵涌大隴街110號石籬廣場3樓324號舖

葵涌大窩口街15號大窩口邨商場2期地下6號舖

葵涌華景山莊商場地下 20 號舖

青衣長亨商場3樓319-320號舖

青衣長康第一商場康泰樓7號地舖

### **香港島**

小西灣藍灣廣場地下 16 號舖

筲箕灣愛東商場地下 13 號舖

香港仔香港仔中心地下6A號鋪

鴨脷洲邨停車場大樓地下9號舖

*（分店數目同地方可能同現實有少少差別，希望各位打手可以更改錯誤地方。）*

爭議
--

### 香港反送中運動

喺香港反送中運動期間，有網民指餐廳母公司嘅老闆柯鎮平叫人唔好去遊行，而且自己亦支持警察，加上柯鎮平本身亦曾經做過親中派加拿大卡城潮州商會榮譽主席。所以，有啲黃色經濟圈嘅支持者將百份百餐廳視作藍店。

### 欠佳衛生情況

佢哋嘅餐廳衛生情況唔止一次被唔同媒體報道有問題。

* 2020年5月，佢哋被報道賣畀客人嘅湯入面有幾隻曱甴屍體。
* 2021年11月，佢哋喺石硤尾嘅分店被揭發有多隻老鼠出沒，有老鼠爬上餐檯大覺瞓，有啲就爬上窗框伸展筋骨，有啲老鼠連窗簾位都唔放過。而且呢啲老鼠唔怕人，就算有人打開閃光燈近距離拍攝，老鼠都無大反應或逃走。

參考
--

1. 1 2  "Café 100%". *www.tasteofasia.com.hk*. 喺2021-11-21搵到.
2. 1 2  Food, U. 〈百份百餐廳 獨門咖喱牛坑腩稱王 | U Food 香港餐廳及飲食資訊優惠網站〉. *U Food*. 喺2021-11-21搵到.
3. ↑  〈共業 REDSTOP - 黃藍紅百科全書〉. *www.redstop.info*. 原著喺2021-11-21歸檔. 喺2021-11-21搵到.
4. ↑  〈發夢夢見有連鎖餐飲集團禁員工遊行〉. 《LIHKG 討論區》. 喺2021-11-21搵到.`{{cite web}}`: CS1 maint: url-status (link)
5. ↑  〈百份百餐廳 Cafe 100%：藍色商家（茶餐廳/冰室,少鹽少糖食店）｜香港編年史〉. 《香港編年史》. 2020-01-13. 喺2021-11-21搵到.
6. ↑  駱煥琳 (2020-05-18). 〈柴灣百份百餐廳外賣曱甴湯 網民譏：百份百劣食 店方：明天清潔〉. 《香港01》 (香港中文). 喺2021-11-21搵到.
7. ↑  〈石硤尾邨餐廳群鼠深夜開P 食署落場Hea做 稱未發現鼠蹤〉. 《on.cc東網》 (香港中文). 2021-11-20. 喺2021-11-21搵到.
**葉黃素類**（**xanthophylls**）係一種自然存在嘅黃色色素，係類胡蘿蔔素（carotenoids）嘅一個主要分支。佢哋嘅名稱源自希臘文「xanthos」（ξανθός），意思係「黃色」，同埋「phyllon」（φύλλον），意思係「葉子」，因為佢哋可以形成在葉綠素色素層析中嘅黃色帶。

葉黃素類有下面嘅特點：

* 分子結構：葉黃素類同類胡蘿蔔素結構相似，但係葉黃素類含有氧原子，而類胡蘿蔔素係純碳氫化合物，唔含氧。佢哋嘅氧含量令葉黃素類比類胡蘿蔔素更極性（分子結構上），所以佢哋會同類胡蘿蔔素喺好多類型嘅層析法中分離開。

* 分佈：葉黃素類喺大部分綠色植物嘅葉入面含量最高，佢哋可以調節光能同處理光合作用中高光照下過量吸收嘅三重氯葉綠素（一種興奮態葉綠素）。而喺動物體內，包括人類，同埋食物中嘅動物產品，葉黃素類都係從食物中嘅植物來源衍生出嚟嘅。例如，雞蛋黃、脂肪同皮膚嘅黃色就係因為攝取咗葉黃素類，主要係葉黃素（lutein）。

3. 保護眼睛：人類眼睛中嘅黃斑嘅黃色係由葉黃素同玉米黃素（zeaxanthin）嘅存在而產生。呢兩種特定嘅葉黃素類需要喺飲食中攝取，先可以存在喺人眼入面。佢哋可以吸收離子化光（藍光同紫外線），保護眼睛。不過，葉黃素類唔會直接參與視覺機制，因為佢哋唔可以轉化為視網膜。

4. 範例化合物：葉黃素類嘅一些例子包括葉黃素、玉米黃素、新黃質（neoxanthin）、紫黃素（violaxanthin）、毛莨黄素（flavoxanthin）、α-同β-隱黃素（cryptoxanthin）等。其中，β-隱黃素係唯一一種已知含有β-離子酮環（beta-ionone ring）嘅葉黃素類，所以係唯一一種對哺乳動物具有前維生素A活性嘅葉黃素類。其他葉黃素類可能會被轉化為視覺活性物質，直接參與視覺活動。

知多啲
---

* Xanthophyll - Wikipedia（英文）
* The roles of specific xanthophylls in photoprotection - PubMed（英文）
**粉彩畫**（**pastel painting**）係指用粉彩畫嘅畫。粉彩係一碌碌將乾、處於粉狀嘅顏料用結合劑（binder）固定成一嚿形成嘅棒，叫粉彩筆，粉彩筆因為已經係固體，所以畫粉彩唔係用支畫筆沾，而係將碌粉彩磨落去畫嘅表面上，等顏料因為磨擦力由支棒嗰度脫落，並且黐上去塊表面，形成有色彩嘅圖案。粉彩源於 15 世紀，而喺打後嗰幾個世紀，西人一路都有畫粉彩畫，都出咗唔少名作。

粉彩分乾粉彩同油粉彩兩種，分別係乾粉彩用嘅結合劑淨係滑石粉同硫酸鋇等等嘅乾嘅物料，而油粉彩嘅結合劑就係少量嘅油同蠟。

乾粉彩可以整出不亞於第啲顏料嘅鮮艷色彩，不過因為乾粉彩呈固體粉狀（相對於處於液體狀態嘅油彩同水彩），所以喺繪畫技巧同畫作保存方法上同油畫以及水彩畫相當唔同：乾粉彩表面比較脆弱容易剝落，所以通常要加塊玻璃喺畫嘅表面先至容易保存，亦有做法係噴一浸固定劑（fixative）喺幅畫嘅表面上；只要做咗呢啲保存工作，一幅乾粉彩畫可以保存到成幾個世紀都唔變

另一方面，因為乾粉彩呈粉狀，所以畫畫嘅人一路畫，就會一路吸入粉彩筆嘅顏料同結合劑，呢啲物質，特別係顏料，好多時帶有唔同程度嘅毒性，長遠嚟講可以對畫畫嘅人嘅呼吸系統健康造成危害，所以專門畫乾粉彩嘅畫家原則上都要做健康上嘅防護措施，包括用粒子過濾呼吸器（即係防微粒，唔防毒氣嘅豬嘴）或者安裝通風系統（即係工業級嘅抽氣扇），相對嚟講，油粉彩嘅油同蠟可以有效防止顏料飛起，大大減低咗吸入風險。

作品
--

* 路易十五嘅畫像，1748 年莫里斯·拉圖爾（Maurice La Tour）路易十五嘅畫像，1748 年  
莫里斯·拉圖爾（Maurice La Tour）
* 《梳緊頭嘅女人》（法文：La Toilette）德加（Edgar Degas），1885 年《梳緊頭嘅女人》（法文：La Toilette）  
德加（Edgar Degas），1885 年
* 《花雲》（Flower Clouds）奧迪隆·雷東（Odilon Redon），1903 年《花雲》（Flower Clouds）  
奧迪隆·雷東（Odilon Redon），1903 年
* 1925 年一幅粉彩畫1925 年一幅粉彩畫

睇埋
--

* 油畫
* 蠟筆

攷
-

1. 1 2  Mayer, Ralph, *The Artist's Handbook of Materials and Techniques*, Third Edition, New York: Viking, 1970, p. 312.
2. ↑  Monnier, Geneviève, "Pastel", *Oxford Art Online*.
3. 1 2  Rossol, Monona (2001). *The Artist’s Complete Health and Safety Guide* (第3版). Graphic Artists Guild; Allworth Press. ISBN 978-1-58115-204-3.
2023年莫斯科國際安全會議（MCIS）中的李尚福
李尚福（1958年2月—）喺四川成都出世，係一個紅二代。佢阿爸李紹珠曾經做過解放軍鐵道兵西南指揮部副司令員。

事業
--

李尚福喺國防科技大學畢業。1982年，加入中國西昌衛星發射中心。2003年12月升做主任，之後曾經擔任「嫦娥二號」任務發射場區指揮部指揮長。中共十八大之後，佢喺2013年9月調離西昌衛星發射中心，升做中央軍委總裝備部司令部參謀長；2014年12月再升做總裝備部副部長；2016年1月，擔任「軍改」後新成立嘅戰略支援部隊副司令員兼參謀長；2017年9月接替升任軍委副主席嘅張又俠，出任中央軍委裝備發展部長；2019年晉升做上將。

2022年10月中共20屆一中全會，李尚福升任中共中央軍委委員，成為第一個戰略支援部隊出身嘅軍委委員；2023年3月佢再喺全國兩會期間，出任排名第一嘅國務委員兼國防部長。

2023年8月29號，李尚福喺北京舉行嘅中非和平安全論壇開幕式發表演說之後，就再冇露過面，中方嘅理由係佢「建康狀況」，不過據知係「貪腐問題」。

2023年10月24號，十四屆全國人大常委會第六次會議表決，決定免去李尚福嘅國務委員、國防部長、國家中央軍事委員會委員職務，同時亦都免去前外交部長秦剛嘅國務委員職務，但係就冇解釋原因。於是，組成唔到8個月嘅李強內閣嘅五個國務委員就剩返王小洪、吳政隆同諶貽琴三個。不過，李尚福同秦剛仍然係中共第二十屆中央委員會委員。

事蹟
--

2018年9月，美國國務院宣布，中央軍委裝備發展部同作為部長嘅李尚福，因涉及向被美方制裁嘅俄羅斯武器出口商購買軍火，被美方實施制裁。

參考
--

* 〈李尚福秦剛免職 國務委員5剩3 防長懸空 李同時免國家中央軍委委員〉. 《明報新聞網》 (繁體中文). 喺2023-10-25搵到.
* 〈中國終於宣布了！李尚福被免去國防部長職務〉. 《Yahoo!新聞》 (繁體中文). 喺2023-10-25搵到.
* 〈李尚福被免全部職務：將權力關進制度的籠子才是真正挑戰〉. 《香港 01》 (繁體中文). 喺2023-10-25搵到.


|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
File:Photo Backrooms.jpg原文 4chan post
《**The Backrooms**》（意思係「後房」噉解）係源自 2019 年 4chan 論壇嘅一系列 creepypasta。

有關故仔講到人有陣時會突然俾神秘力量傳送去一笪叫「後房」嘅地方：後房係一笪奇異嘅空間，外形似各種現代建築物（例如辦公室同工廠）嘅內部，共通點係呢啲空間入面空寥寥乜人都冇，但又有跡象顯示有人喺度（例如啲燈著嗮），主角無論喺後房入面點等點搵都搵唔到出口，亦唔會搵到任何嘅人類；除此之外，啲人寫同貼有關後房嘅故仔嗰陣，仲好興附加埋一啲描繪「空寥寥、但有跡象顯示有人喺裏面」嘅現代建築物嘅相。

《The Backrooms》嘅相關故仔相當受歡迎，甚至仲吸引咗人為佢哋製作電子遊戲。

睇埋
--

* Creepypasta

攷
-

1. ↑  Patston, Manning (3 August 2021). "The Backrooms: an eerie phenomenon lies behind these familiar hallways". *Happy Mag*. Archived from the original on 1 February 2022. Retrieved 31 January 2022.
2. ↑  Kubrick, Kaitlyn (17 April 2020). "What is The Backrooms? The terrifying creepypasta of cursed dreams". *Somag News*. Archived from the original on 26 February 2022. Retrieved 1 February 2022.

|  |  |
| --- | --- |
| Stub icon | 呢篇恐怖故仔文係楔位文。歡迎幫維基百科擴寫佢。睇 • 論 • 改 • 歷 |
| 七階三角形鑲嵌 |
| --- |
| 七階三角形鑲嵌龐加萊圓盤模型 |
| 類 | 雙曲正鑲嵌 |
| 頂點圖（英文：Vertex figure） | 37 |
| 哥克斯他符號（英文：Coxeter-Dynkin diagram） |  |
| 史拿費符號 | {3,7} |
| 懷科夫符號（英文：Wythoff symbol） | 7 | 3 2 |
| 對稱群 | [7,3], (\*732) |
| 對偶 | 正七邊形鑲嵌 |
| 特性 | Vertex-transitive, edge-transitive, face-transitive |
| 37(頂點圖) |
| 正七邊形鑲嵌(對偶多面體) |
| 睇 • 論 • 改 • 歷 |

喺幾何學入面，**七階三角形鑲嵌**（英文：**Order-7 triangular tiling**，粵拼：cat1 gaai1 saam1 gok3 jing4 soeng1 ham6）係一種由正三角形拼合，並且以七個三角形做單位，重複排列組合，並且令到圖形完全拼合，而且冇空隙或重疊嘅幾何構造。

七階三角形鑲嵌每個頂點有七個正三角形，如果喺平面上面嘅話每個頂點嘅角度要係60×7=420度，超過360度，因此無法喺平面構造，係一種雙曲正鑲嵌，響史拿費符號（英文：Schläfli symbol）入面用{3,7}來表示。

赫爾維茨曲面
------

內文：赫爾維茨曲面
七階三角形鑲嵌嘅對稱群係（2,3,7）三角群，而且佢嘅根本域係（2,3,7）施瓦茨三角形。呢個係最細嘅雙曲施瓦茨三角形，因此，由赫爾維茨嘅同構定理嘅證明，呢種鑲嵌完全密鋪成個赫爾維茨曲面（黎曼曲面同最大對稱群），締造一個三角對稱群等於佢嘅構群黎曼曲面。

其中最細嘅係克萊因商（Klein quartic），最對稱嘅3虧格曲面，由56個三角形鑲嵌埋一齊，形成24個頂點，帶有168階嘅單群對稱群，即所謂嘅PSL(2,7)（英文：PSL(2,7)）。所得到嘅曲面可以反過來多面體化構造進歐幾里得空間而得到小立方立方八面體（Small cubicuboctahedron）。
佢嘅對偶七邊形鑲嵌有相同嘅對稱群，因而產生七邊形鑲嵌赫爾維曲面。

同佢差唔多嘅多面體同鑲嵌
------------

七階三角形鑲嵌同兩種星形鑲嵌都係有相同嘅頂點布局響度，七階七角星鑲嵌{7/2,7}同埋二分之七階七邊形鑲嵌{7,7/2}。

七階三角形鑲嵌喺拓撲上同一系列用史拿費符號{3,n}標出嘅（廣義）多面體就一直伸到雙曲镶嵌度，佢都有同佢差唔多嘅結構：
Template:正三角形鑲嵌
喺懷科夫結構（英文：Wythoff construction）度整到8種唔同嘅半正鑲嵌。

半正七邊形/三角形鑲嵌| 對稱群：[7,3], (\*732) | [7,3]+, (732) |
| --- | --- |
|  |  |  |  |  |  |  |  |
|  |  |  |  |  |  |  |  |
| {7,3} | t{7,3} | r{7,3} | 2t{7,3}=t{3,7} | 2r{7,3}={3,7} | rr{7,3} | tr{7,3} | sr{7,3} |
| 半正對偶 |
|  |  |  |  |  |  |  |  |
|  |  |  |  |  |  |  |  |
| V73 | V3.14.14 | V3.7.3.7 | V6.6.7 | V37 | V3.4.7.4 | V4.6.14 | V3.3.3.3.7 |

圖集
--

* 
*

睇埋
--


維基同享有多媒體嘅嘢：  
**Order-7 triangular tiling**

* 七階三角形鑲嵌蜂巢體（英文：Order-7 tetrahedral honeycomb）（一種雙曲堆砌）
* 正圖形一覽
* 半正鑲嵌一覽
* 正多邊形鑲嵌
* 三角形鑲嵌
* 雙曲面嘅半正鑲嵌

參考
--

1. ↑  （Richter） Note each face in the polyhedron consist of multiple faces in the tiling – two triangular faces constitute a square face and so forth, as per this explanatory image 互聯網檔案館嘅歸檔，歸檔日期2016年3月3號，..

* John H. Conway, Heidi Burgiel, Chaim Goodman-Strass, *The Symmetries of Things* 2008, ISBN 978-1-56881-220-5 (Chapter 19, The Hyperbolic Archimedean Tessellations)
* "Chapter 10: Regular honeycombs in hyperbolic space". *The Beauty of Geometry: Twelve Essays*. Dover Publications. 1999. ISBN 0-486-40919-8. LCCN 99035678.
* Richter, David A. *How to Make the Mathieu Group M24*, 喺2010-04-15搵到

出面網頁
----

* Hyperbolic and Spherical Tiling Gallery
* KaleidoTile 3: Educational software to create spherical, planar and hyperbolic tilings
* Hyperbolic Planar Tessellations, Don Hatch
**游智彬**（1983年12月23號—）係台灣新黨政治人物，被某啲政見唔同嘅人視為紅統嘅中國樣版青年。

參選經歷
----

佢曾經參選2022年中華民國地方公職人員選舉，出選桃園市中壢區。選舉期間，佢曾經因為穿「抄人裝」來嘲笑前新竹市長林智堅，仲揭發行政院副院長鄭文燦涉嫌論文抄襲，因而獲得一定知名度。但佢最終未能當選。

佢喺2023年3月宣布參選第11屆中華民國立法委員選舉，出選桃園市第三選舉區（中壢選區）。

爭議
--

### 選舉期間虛報財產

喺2022年11月，台灣正值地方選舉，喺桃園市中壢區參選嘅游智彬被揭發財產申報不實，自己明明喺中國有投資，但喺選舉期間所交嘅《公職候選人財產申報表》入面，就只係申報現金新台幣6萬元、存款新台幣16萬元，完全冇申報任何人民幣，而喺事業投資一欄，更加係全部空白。對比起中國『愛企查』網站上游智彬嘅持股情況，當中提及佢持有中國公司嘅情況，已故作家李敖嘅仔李戡批評，游智彬唔單止財產申報唔實，仲嚴重造假。李戡又批評，游智彬自己出書就睇到自己喺大陸創辦同任職金融機構嘅事蹟，但上政論節目就唔講。

### 論文抄襲

2022年10月，正值選舉期間，游智彬被揭發聯盟抄襲，喺比對軟體入面，相似指數高達50%。

參考來源
----

1. ↑  Storm.mg (2022-08-08). 〈魏筠：紅統的中國樣版青年來鬧場難道是張善政允許的嗎？-風傳媒〉. *www.storm.mg* (臺灣中文). 喺2023-07-12搵到.
2. 1 2  中時新聞網 (2023-03-28). 〈新黨游智彬宣布參選中壢立委 提「荷包蛋政見」還免費送蛋 - 政治〉. 《中時新聞網》 (中文). 喺2023-07-12搵到.
3. ↑  〈「抄衣人」游智彬 正式登記參選中壢區市議員〉. 《蕃新聞》 (臺灣中文). 2022-08-31. 喺2023-07-12搵到.
4. ↑  自由時報電子報 (2022-11-27). 〈桃園市議員當選名單 - 政治 - 自由時報電子報〉. *news.ltn.com.tw* (中文). 喺2023-07-12搵到.
5. ↑  自由時報電子報 (2022-11-09). 〈新黨候選人隱匿中國資產 李戡：游智彬財產申報造假 - 政治 - 自由時報電子報〉. *news.ltn.com.tw* (中文). 喺2023-07-12搵到.
6. ↑  自由時報電子報 (2022-10-03). 〈早上才控鄭文燦抄襲 游智彬下午被四叉貓爆：論文相似50％ - 政治 - 自由時報電子報〉. *news.ltn.com.tw* (中文). 喺2023-07-12搵到.
**重音**（英文：Accent）係一種對詞或者特殊音節嘅強調程度嘅變化。呢啲變化都係由口腔肌肉同舌頭嘅動作所產生。**重音**大致分爲同語音強弱相關嘅強弱重音以及同語音高低相關嘅高低重音，另外仲有長短重音。

重讀（stress）同重音（accent）喺語言學入面有時係接近同義嘅概念，兩者都指某音節喺單字中或者單字喺句子中相對突顯（prominent）嘅意思，唔過喺一啲特別區分之上，重音（accent）經常攞嚟應用喺聲音聽覺上相關嘅概念。

此外，句子層級表達情感相關嘅音高變化，稱爲語調。

重音種類
----

### 強弱重音

內文：強弱重音
英語係種根據重音所在位置，而令音節有區別嘅強弱重音語言。舉例嚟講，「subject」呢個詞作爲名詞（解「主題」）時， sub- 嘅發音較強。而作爲動詞（解「使…服從」）時，則 -ject 嘅發音較強。英語重音所在嘅音節首，當中嘅塞音會送氣。

### 高低重音

內文：高低重音
睇埋：日語高低重音
高低重音嘅代表例子爲日語。日語詞彙內部語音嘅高低位置嘅差異，會造成意義上嘅變化，而音節嘅高低亦唔可以自由組合。日語入面，唔同方言嘅重音（下降核、重音核）類型亦唔同：東京方言重音類型依下降核嘅位置分類，大阪方言重音類型依下降核嘅位置同最初音節嘅高低分類，鹿兒島方言則係依下降核嘅有無分類。

日語之外，立陶宛語、拉脫維亞語、塞爾維亞語、斯洛維尼亞語、吠陀梵語、古希臘語、韓語嘅部分方言等等都屬於高低重音嘅語言。

### 長短重音

獨立擁有長短重音發別嘅言語雖然比較少，但係亦有唔少語言係以長短重音嘅差異嚟做單詞語音次要嘅辨義元素。例如，德語雖然作爲輕重重音爲主嘅語言，長短重音亦都係佢嘅語音當中不可或者缺嘅重點之一。

註
-

1. ↑  G. H. Monrad-Krohn, "The prosodic quality of speech and its disorders (a brief survey from a neurologist's point of view)", *Acta Psychiatrica Scandinavica*, vol. 22, issue 3-4, pp. 255-269.

參考文獻
----

* 川上蓁（1973）『日本語アクセント法』学書房
* 早田輝洋（1999）『音調のタイポロジー』大修館書店
* "Акцент". *Brockhaus and Efron Encyclopedic Dictionary: In 86 Volumes (82 Volumes and 4 Additional Volumes)*. St. Petersburg. 1890–1907. （俄文）

出面網頁
----

* The Speech Accent Archive (Native and non-native accent recordings of English) Wayback Machine嘅版面存檔備份
* 日本語アクセントの概要 Wayback Machine嘅版面存檔備份
* 大辞林 特別ページ 日本語の世界 方言（二） Wayback Machine嘅版面存檔備份
* 「新明解日本語アクセント辞典」アクセントについて Wayback Machine嘅版面存檔備份
* 「日本語教育用アクセント辞典」サイト Wayback Machine嘅版面存檔備份


維基書本度有本書關於呢個主題：**重音**
沙律骨
**沙律骨**（粵拼：saa1 leot6\*2 gwat1），又叫**沙拉骨**，係香港一味小菜，主要材料係沙律醬同排骨。

沙律骨嘅整法係先將排骨酥炸到金黃色，再將排骨落鑊用沙律醬同煉奶整嘅醬汁兜勻，等醬汁可以掛喺肉排上面。

名
-

沙律骨因為用到沙律醬（華語叫「沙拉醬」），所以有噉嘅名。

另外，香港一位名為「容哥」嘅廚師聲稱沙律骨係由佢所創，並指係佢先前喺菲律賓擔任前總統馬可斯嘅大廚期間，總統夫人「沙拉」鍾意呢一道菜，所以以佢來命名。不過，馬可斯夫人嘅名其實叫做艾美黛（Imelda R. Marcos），亦都無「沙拉」呢個稱號。所以另外有人話「沙拉」其實係英國約克公爵夫人「莎拉·佛格森」（Sarah, Duchess of York），係公爵伉儷兩位訪問菲律賓期間由「容哥」創作，而呢味餸亦深得莎拉喜愛。

類似菜式
----

* 生炒骨
* 京都骨
* 糖醋排骨

參考
--

1. ↑  〈都市閒情： 2018.07.13 - 三文魚柳新「煮」意〉 (中文). 2018-07-13. 喺2018-07-13搵到.
2. ↑  〈「容記」獲米芝蓮推介 老闆曾任菲國御廚〉. 《明報》 (繁體中文). 2009-11-28. 原著喺2018-08-12歸檔. 喺2018-07-13搵到.
3. ↑  〈生活副刊：燒肉大王〉. 《新報》 (繁體中文). 2010–04.`{{cite news}}`: CS1 maint: date format (link) CS1 maint: url-status (link)
拖雪撬上山仔
比賽片段
**輓曳賽馬**，賽馬一種，日本北海道獨有，唔止馬要快，更加要大力，拖住負重雪橇，爬上有沙丘賽道。起自明治時期，開拓北海道，約莫一九〇〇年左近，農家之間互相競較，喺祭典時鬥過高低。日本叫**輓曳競走**，亦短稱**曳馬**。

戰後盛行，一九四七到一九五三年，開咗四座公營賽馬場，禮拜六日一新年等，專門比賽並而可以賭錢，分別喺帶廣、岩見澤、旭川，以及北見。二〇〇六年，鑑於衰落，後面三座停賽，只剩帶廣。本來帶廣本都會執埋，不過得到軟庫資助，先至保留落來。網上投注興起，又有復興之勢。

用馬同一般賽馬唔同，一般賽馬講輕快，輓曳賽馬求大力，前者輕種馬，後者重種馬，要有八百到千二公斤，過到賽道兩座山仔，又有二百米各自直道。要睇馬持久力，又睇騎師技巧。

賽道可以睇成五份，開頭直道、細啲山、直道、大啲山、尾段直道。過山時就至精彩之處。一般賽馬過馬鼻決勝，輓曳要連雪橇過完先算。

攷
-

1. ↑   Racing Statistics 2005–2015 (Racing by Local Governments)(in English)
2. ↑  Racing by Local Governments in Japan 2016 – Ban-ei (Draft Horse Racing)(in English) 互聯網檔案館嘅歸檔，歸檔日期2017-04-19.
3. ↑  ばんえい競馬の令和3年度発売額は517億円超、帯広市単独開催での最高額更新
4. ↑  【ばんえい競馬って何?】 互聯網檔案館嘅歸檔，歸檔日期2016年3月4日，. - ばんえい競馬、2014年8月10日閲覧
懷柔政策係一種相對於高壓政策既統治手法，亦係一種比較容易被統治民眾接受既統治手法。

懷柔呢個詞語嚟自《中庸》第二十章所講既「凡為天下國家有九經，曰：修身也，尊賢也，親親也，敬大臣也，體群臣也，子庶民也，來百工也，柔遠人也，懷諸侯也。修身則道立，尊賢則不惑，親親則諸父昆弟不怨，敬大臣則不眩，體群臣則士之報禮重，子庶民則百姓勸，來百工則財用足，柔遠人則四方歸之，懷諸侯則天下畏之」裡面所以講既「懷諸侯」同埋「柔遠人」。「懷諸侯」係指天子要時時刻刻都關懷分封咗喺各地既諸侯，廣樹仁義，而仁義道德去感化各國諸侯，用現代既講法就係好似教仔咁，要多啲溝通、多啲鼓勵、多啲尊重、多啲信任，令到諸侯願意好似孝順父母咁對待天子。而「柔遠人」係指天子要時時刻刻都撫慰出差去邊遠地區既官員同埋當地居民，善待歸順自己既藩屬國；如果做到「柔遠人」咁樣四面八方既人才都會嚟投靠同埋歸順，用現代既講法，就係做老細要善待自己手下既馬仔，咁大家都想打你既工。

### 例子：

最典型既懷柔政策例子就係清兵入關既初期，即刻追封喺煤山吊頸死既崇禎帝做「欽天守道敏毅敦儉弘文襄武體仁致孝端皇帝」，同埋將佢葬喺思陵。同時亦表揚死咗既明朝臣子，錄用舊有既明朝官吏，提倡滿漢一家親，恢復咗科舉考試制度，提升賤民（樂戶、旦戶、丐戶之類）既地位，廢除咗好多種苛捐雜稅，修治黃河等既政治手段，目的係安撫漢人，減低明朝遺民對新政府既不滿，爭取明朝臣民既好感，增加統治效率。
**余叔韶**（粵拼：jyu4 suk1 siu4；1922年8月22號—2019年1月12號）係香港一個審判同抗辨律師。

生平
--

余叔韶嚮香港嘅一個知識份子家庭出世，有廣東台山血統，初時喺屋企自學，後來入讀香港華仁學院。1938年，佢16歲畀香港大學錄取，喺度佢以政府學者嘅身份學習藝術課程。

1941年太平洋戰爭爆發後冇幾耐，佢曾經喺英國海軍情報部門任職，並被任命為中華民國陸軍情報團嘅軍官。喺1945年，香港政府畀佢獎學金，繼續喺英國學習。佢喺1946至1948年間就讀牛津默頓學院，後來通過律師資格考試。

余叔韶失業又冇乜錢之下，焗住揾自己嘅專業。喺十個月內，佢喺林肯律師學院嘅法律圖書館，熟習英國普通法嘅所有「細節」。1949年，佢通過咗英倫同威爾斯嘅律師考試，並喺倫敦短暫噉執業為大狀。

1950，余叔韶去咗馬來亞，喺佢阿叔嘅旭齡及穆律師事務所做嘢。佢好快返到咗香港，1951年成為第一個被任命為英國殖民地政府律師嘅華人。余叔韶嚮1953年辭職，開始私人執業。

余叔韶好快就獲得咗律師嘅良好聲譽，到1960年代中，佢已經成為頂尖嘅刑事律師。喺呢段期間，佢幫助建立咗香港第一間法學院「香港大學法學院」。為此，佢獲得香港大學名譽法學博士學位。

1970年代，余叔韶畀授予香港最高法院嘅法官職位，不過佢拒絕。喺往後十年，佢兩次拒絕類似提議。佢亦拒絕申請成為喺香港、英國同好多其他英聯邦國家引以為傲嘅職位用大律師。

1983年，經過三十年私人執業，余叔韶決定退休。佢係一個自傳作家同故仔講述者，並出版咗兩本回憶錄同古仔。

1994年，余叔韶成為香港律師協會終身會員。

余叔韶係星加坡前首席法官楊邦孝嘅表哥。佢細女嫁咗香港前首席法官訂著洋爵士細仔。

佢嚮2019年1月12號過身。

個人榮譽
----

* 香港大學名譽大學院士（1998年）
* 香港大學名譽法學博士（2013年）

參攷
--

1. ↑  Levens, R.G.C. 編 (1964). *Merton College Register 1900-1964*. Oxford: Basil Blackwell. p. 371.
2. ↑  Matthews Clifford N. Cheung Oswald (1998). *Dispersal and renewal: Hong Kong University during the war years*. University of Washington Press. p. 51. ISBN 978-962-209-472-7.`{{cite book}}`: CS1 maint: uses authors parameter (link)
3. 1 2  〈余叔韶 - 檔案 - 名譽博士學位畢業生 - 香港大學名譽博士學位畢業生〉 (繁體中文). 香港大學.
4. ↑  〈首華人檢察官余叔韶逝世 享年96 李柱銘讚令洋法官對華大狀改觀〉 (中文). 2019年1月16號. 喺2019年1月16號搵到.
5. ↑  〈余叔韶先生 - 名譽大學院士 - 名譽大學院士銜〉 (繁體中文). 香港大學.
搵緊第二樣意思嘅話，請睇〈**婦道**〉。

 《**婦道**》（粵拼：fu5 dou6）
（英文：The Wife's Way）係1955年嘅一齣黑白粵語悲劇，由梁琛執導，白明、羅劍郎、鄭碧影、麥炳榮領銜主演。表當年送俾觀眾嘅書簽介紹，齣戲「是一部道德教育巨片，警世礪俗倫理大悲劇」。

情節
--

阿鳳同阿偉相戀，但係被逼嫁俾財主佬陳載福，阿鳳同阿偉想私奔唔好彩俾人捉返，阿鳳為咗救阿偉就答應嫁載福，婚後遵守婦道。之後阿鳳遇返阿偉，佢暗中撮合阿偉同佢個妹仔阿香，點知引起載福同阿偉嘅誤會，被趕離家。阿鳳想攞返個仔時屋企著火，阿鳳唔好彩燒死。

演員陣容
----

|  |  |  |
| --- | --- | --- |
| **演員名** | **角色名** | **介紹** |
| 白明 | 阿鳳 |  |
| 羅劍郎 | 阿偉 | 阿鳳情人 |
| 鄭碧影 | 阿香 | 阿鳳妹仔 |
| 麥炳榮 | 陳載福 | 阿鳳老公 |
| 林妹妹 | 姑奶 |  |
| 黃夏飛 | 阿新 |  |
| 黃楚山 |  | 阿鳳老豆 |
| 馬笑英 |  | 阿鳳阿媽 |
| 石堅 | 鄉長 |  |
| 高魯泉 |  | 父老 |
| 檸檬 | 三叔 |  |
| 梁素梅 | 阿蘭 |  |
| 黎雯 | 五嬸 |  |
| 劉倩影 | 阿卿 |  |
| 林岳 |  | 賓客 |
| 關仁 | 阿貴 |  |
| 李鏡清 | 師父 |  |
| 蕭堯 | 阿狗 |  |
| 小羽 | 松仔 |  |
|

參考
--

* YouTube上面嘅《粵語長片》婦道 (1955)
* 婦道 (1955)（香港影庫 HKMDB）
**點**（英文：point，通常簡寫 pt），又有音譯做**磅**bong6，喺排版同平面設計，係種長度單位，用來量度字大細同行距等等。而今gaa1用緊嘅有三個叫點嘅單位，兩個係英制，一個係歐陸制，中文講點係指英制嘅點，大約或者等於 72 分之一吋；但係而今通常都係指 72 分之一吋。

點傳統上係指 72.27 分之一吋，而今坊間仍然可以買到一啲用點做單位嘅尺，上面標嘅都係爾種傳統嘅點。但係 Adobe 推出 PostScript 嗰陣，可能因為 72.27 分一嘅數值太怪，所以改咗做 72 分一吋，英文叫 PostScript point，有 1.00375 個傳統點咁大；而今喺電腦排版用嘅都多數係爾種大啲嘅點，包括一般嘅排版軟件、文書處理器、甚至係網頁都係用爾種 72 分一吋嘅點，少數例外包括 TeX 同 LaTeX，寫 pt 係指傳統嘅點，但係可以寫 bp（意思係 ｢大點｣）指 72 分一吋嘅點。

狄多點
---

喺歐洲大陸，傳統上佢哋並唔係用英制嘅點，而係自己有另外一個同名嘅單位，中文跟英文圈嘅叫法叫佢做**狄多點**（英文：Didot point），一個狄多點等於 1238/1157 個傳統嘅英制點，本來係個法國單位，狄多點大過傳統嘅點少少，大約等於 1.063 個傳統點，或者 1.059 個 72 分一吋嘅點。

攷
-

1. 1 2  何錦隆 (編). 《英漢印刷及傳訊科技雙解詞典》 (香港中文). 香港: 啟文書局有限公司. ISBN 962-336-020-7.
2. ↑  *Access Ability: A Practical Handbook on Accessible Web Design* (PDF) (加拿大英文) (第2版). Toronto, Canada: Association of Registered Graphic Designers. 2019. 喺2022年10月7號搵到.
3. 1 2  Bringhurst, Robert (2015). *The Elements of Typographic Style* (加拿大英文) (第4.1版). Seattle, WA: Hartley & Marks. ISBN 978-0-88179-212-6.
4. ↑  Knuth, Donald E. (1986). *The TeXbook*. Reading, MA: Addison-Wesley. ISBN 0-201-13448-9.



|  |  |
| --- | --- |
| Stub icon | 呢篇**點 (單位)**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**絕對值**（Absolute value）係數學上面常用嘅概念。佢意指將所有嘅負數變成正數，正數都仲係正數。同時，佢可以代表兩個數字之間嘅距離。拓展落去，佢可以代表兩樣嘢之間嘅距離。

絕對值同時都係一個基本函數之一。有咗絕對值，可以推斷到好多有用嘅公式，其中一條就係三角形不等式。

定義
--

假設有一個實數{\displaystyle a\in \mathbb {R} }。佢嘅絕對值{\displaystyle |a|}就係



|

a

|

:=

{

a

if 

a
>
0
,

0

if 

a
=
0
,

−
a

if 

a
<
0.



{\displaystyle |a|:={\begin{cases}a&{\text{if }}a>0,\\0&{\text{if }}a=0,\\-a&{\text{if }}a<0.\end{cases}}}

{\displaystyle |a|:={\begin{cases}a&{\text{if }}a>0,\\0&{\text{if }}a=0,\\-a&{\text{if }}a<0.\end{cases}}}如果將呢個定義用函數圖形嚟表示，{\displaystyle |a|}會好似一個「V」字嘅樣。

**例子**

* {\displaystyle |5|=5}
* {\displaystyle |-12|=12}
* {\displaystyle |0|=0}

性質
--

### 性質一

如果{\displaystyle |a|=0}，咁一定係{\displaystyle a=0}。({\displaystyle |a|=0\iff a=0})

**證明：**

因為三叉性質，所以{\displaystyle a>0}，{\displaystyle a<0}或者{\displaystyle a=0}。根據定義，只有{\displaystyle a=0}，先至會有{\displaystyle |a|=0}。

### 性質二

{\displaystyle |-a|=|a|,\,\forall a\in \mathbb {R} }

**證明：**

因為三叉性質，所以{\displaystyle a>0}，{\displaystyle a<0}或者{\displaystyle a=0}。

如果{\displaystyle a>0}，咁{\displaystyle -a<0}。得出{\displaystyle |-a|=-(-a)=a=|a|}。

如果{\displaystyle a<0}，咁{\displaystyle -a>0}。得出{\displaystyle |a|=-a=|-a|}。

如果{\displaystyle a=0}，咁{\displaystyle |a|=|0|=0=-0=|-a|}。

### 性質三

{\displaystyle |ab|=|a||b|,\,\forall a,b\in \mathbb {R} }

**證明：**

如果{\displaystyle a=0}或者{\displaystyle b=0}，咁{\displaystyle |ab|=|a||b|}。

因為性質二得知，無論{\displaystyle a}同{\displaystyle b}係正數係負數，佢哋嘅絕對值都係一樣。

{\displaystyle |ab|=ab=|a||b|}。

### 性質四

{\displaystyle |a^{2}|=a^{2},\,\forall a\in \mathbb {R} }

**證明：**

利用性質三得出，{\displaystyle |a^{2}|=|aa|=|a||a|=aa=a^{2}}。

### 性質五

如果{\displaystyle c\geq 0}，咁只有因為{\displaystyle -c\leq a\leq c}，先會得出{\displaystyle |a|\leq c}。換句話講，{\displaystyle |a|\leq c}同{\displaystyle -c\leq a\leq c}係同一個意思。

### 性質六

{\displaystyle -|a|\leq a\leq |a|,\,\forall a\in \mathbb {R} }

睇埋
--

* 三角形不等式
* 開方根
* 複數
* 向量

| * 睇
* 傾
* 改
現代數學同數學各領域 |
| --- |
| 純粹同應用數學 · 數學史 · 數學之美 |
| 數學證明 | 
* 直接證明
* 數學歸納法
* 否定證明
* 反證法
* 構造法
* 分類證明

 |  |
| 數學基礎 | 
* 數學哲學
* 數學邏輯
* 範疇論
* 集合論
* 類型論
* 資訊理論
* 數學符號
* 數學物體

 |
| 數論 | 
* 數（質數）
* 算術
* 代數數論
* 解析數論

 |
| 代數學 | 
* 基本代數
* 線性代數（多重）
* 抽象代數（交換代數 · 羣論 · 伽華理論）
* 場論
* 泛代數
* 同調代數

 |
| 幾何學 | 
* 歐幾里得幾何
* 代數幾何
* 解析幾何
* 微分幾何
* 離散幾何
* 拓撲學（代數拓撲）

 |
| 數學分析 | 
* 微積分
* 微分方程
* 實分析同複分析
* 測度
* 諧波分析
* 泛函分析

 |
| 離散數學 | 
* 組合數學
* 圖論
* 序理論
* 博弈論

 |
| 應用數學 | 

|  |
| --- |
| 
* 數理物理學
* 數理化學
* 數理生物學
* 數理心理學
* 數理社會學
* 控制理論

 |
| 　決策論 | 
* 概率論同統計學
* 數理經濟學
* 運籌學
* 數理金融學

 |

 |
| 運算數學 | 
* 電腦科學
* 運算理論
* 數值分析
* 最佳化
* 電腦代數

 |
| 拉雜相關 | 
* 邏輯
* 理論電腦科學
* 哲學（古希臘哲學 · 理性主義）
* 科學（形式 · 系統）
* 科技
* 藝術
* 樂理

 |
|  **數學主題** · 數學類 |

| * 睇
* 傾
* 改
數學分析 |
| --- |
| 實數分析 | 
* 實數性質、間距
* 數列及極限、子數列、增減數列、保西奴-華實斯定理
* 函數
	+ 極限
	+ 連續性
	+ 統一性
* 積分
* 微分
* 函數串列
* 無限串列

 |
| 虛數分析 | 
* 虛數

 |